Digitalno bankarstvo - Veselin Jevrosimović\nSve posledice epidemije novog korona virusa koja je ovog proleća pogodila čitavu planetu još uvek je teško sagledati i nemoguće izmeriti. Najdirektnija, najstrašnija i nenadoknadiva je gubitak ljudskih života. Posledice po globalnu ekonomiju moguće je nazreti već sada, dok se većina ostalih svodi na promene u načinu na koji ćemo u budućnosti živeti i mehanizmima funkcionisanja naše svakodnevice. Potreba za izolacijom i distanciranjem u prethodnim mesecima pokazala nam je kako bi neke od tih promena mogle da izgledaju.\nUzmimo, na primer, funkcionisanje bankarskog sistema u poslovanju sa građanstvom. Ustaljene navike ljudi podrazumevale su odlazak u najbližu poslovnicu, čekanje u redovima i obavljanje bankarskih poslova u direktnoj komunikaciji sa službenicima banke. Mobilne aplikacije i digitalni sistemi postoje već neko vreme u svim bankama, ali se navike ljudi teško menjaju, a novi načini funkcionisanja sporo usvajaju. Sada izbora praktično nije bilo i mnogi su po prvi put probali da koriste računare i mobilne telefone kao zamenu za odlazak u banku, plaćanje računa na šalteru ili transfer novca. Verujem da je u većini slučajeva iskustvo bilo pozitivno i da će korisnici nastaviti da upotrebljavaju blagodeti digitalnog bankarstva. Iz perspektive banaka, to bi trebalo da znači manji broj filijala i uštedu koja bi mogla da se prelije na razvoj novih elektronskih usluga i još boljih softverskih rešenja. To podrazumeva personalizaciju pristupa korisniku, veću bezbednost, pa čak i nove načine komunikacije. Sledeća faza je direktno povezivanje bankarskog sistema sa državnim institucijama i privatnim kompanijama, na način da informacioni sistemi mogu direktno da razmenjuju podatke, te dodatno ubrzaju i olakšaju poslovanje.\nInteresantno je da je digitalno bankarstvo, uključujući i banke koje nemaju niti jednu poslovnicu, najpre zaživelo u manje razvijenim zemljama, slično kao što je to bio slučaj sa SMS i drugim mobilnim servisima i aplikacijama. Budući da u tim delovima sveta ne postoji prethodno uspostavljena infrastruktura, bilo je najlakše i najisplativije preskočiti klasične sisteme i odmah sve bazirati na modernim tehnologijama. Iskustva iz prethodnog perioda i navike kojesu stečene tokom pandemije dovešće do ubrzane digitalizacije u svim sektorima privrede i oblastima ljudskog delovanja, i to u čitavom svetu.


Među "zlatnim robotičarima" i Zrenjaninci Nemanja Janus i Nikola Došlo\nTim studenata „PMG robotics“ sa Fakulteta tehničkih nauka u Novom Sadu osvojio je prvo mesto na ovogodišnjem takmičenju Eurobot 2019. u Francuskoj. Ovi studenti su time Srbiju učinili najboljom u toj oblasti među ekipama iz celog sveta. U pobedničkoj ekipi bila su i dvojica Zrenjaninaca – Nemanja Janus i Nikola Došlo, kojima je Grad Zrenjanin dodelio sredstva za izradu robota.\nTim „PMG robotics“, koji su činili studenti četvrte godine smera Mehatronika, nakon pet takmičarskih rundi plasirao se u razigravanje sa još sedam timova. U finalnom meču naš tim je pobedio ruski tim “Reset” sa Skoltech kosmičkog centra, Instituta za nauku i tehnologiju iz Moskve i time osvojio Eurobot 2019.\nTakmičenje je održano u gradu La Roš sir Jon. Okupilo je 33 tima iz 16 zemalja Evrope, Afrike, Azije i Severne Amerike. Tema ovogodišnjeg takmičenja bila je Atom factory, u čast Dmitrija Mendeljejeva, velikog hemičara. Roboti su imali zadatak da na terenu izvedu akcije koje simbolično predstavljaju eksperiment. Trebalo je da obavljaju klasifikaciju i merenje atoma, i još mnoge druge stvari potpuno autonomno.\nPročitajte još: Stefan Čubranović potpisao stipendijski ugovor sa KK Crvena zvezda\nNemanja Janus, student 4. godine Fakulteta tehničkih nauka u Novom Sadu sa visokim prosekom je, kao uspešan student, konkurisao po javnom pozivu za sufinansiranje aktivnosti stručnog usavršavanja učenika srednjih škola i studenata u 2019. godini grada Zrenjanina. Dobio je sredstva koja je sa svojim timom iskoristio za izradu robota.\nSa tim robotom ovaj tim je učestvovao i na 17. Nacionalnom prvenstvu u robotici koje je održano 6. aprila ove godine u Novom Sadu. Tom prilikom ekipa je zauzela prvo mesto. Na održanom takmičenju, u znak zahvalnosti gradu Zrenjaninu na datim sredstvima, članovi ekipe su nosili majice sa grbom našeg grada.\nTagoviEurobot Nemanja Janus Nikola Došlo studenti takmičenje


Svijet: 40.000.000; BiH: 0 - BIGportal.ba\n20 Januara, 2021 20 Januara, 2021 01919\nProces vakcinacije u svetu traje već otprilike mesec dana i, sa pet različitih vakcina koje su odobrene, vakcinisano je više od 41 miliona ljudi.\nNeke države taj proces sprovode brže, neke sporije, a neke nikako, među kojima je i Bosna i Hercegovina, piše sarajevski portal Kliks.\nUzor celom svetu je trenutno Izrael, država koja ima nešto više od devet miliona stanovnika, a već je vakcinisano 2,6 miliona, odnosno skoro 30 odsto populacije.\nU zemljama regiona prednjače Hrvatska i Slovenija sa oko 50.000 vakcinisanih građana, a koriste Fajzerovu i Moderninu vakcinu.\nSrbija, koja nije članica Evropske unije. do sada je vakcinisala oko 20.000 ljudi, a od danas je počela masovnu vakcinaciju. Srbija je do sada nabavila određene doze vakcina proizvođača Fajzera, milion kineskih (Sinovak) i određene količine ruske vakcine sputnjik V.\nBosna i Hercegovina je u međuvremenu iskazala spremnost za vakcinaciju i to je to, piše portal i dodaje da BiH “nije počela proces vakcinacije jer se vlast oslonila na kolektivnu kupovinu u sklopu globalnog sistema Kovaks”.\n“Naša država nije ni našla za shodno da se na vreme potrudi, zakonski omogući i olakša proces da se direktono pregovara s proizvođačem i da se što pre nabave određene količine”, ocenjuje Kliks i dodaje da je BiH u klubu zemalja koja će na početak vakcinacije čekati verovatno do februara.\nKliks podseća da će državna ministarka civilnih poslova, koja u najvećoj meri koordiniše taj proces, građanima poručuje da budu strpljivi, a da je član Predsedništva BiH Milorad Dodik danas izjavio da će zamoliti predsednika Srbije Aleksandra Vučića da deo vakcina dodeli Republici Srpskoj, kako bi se u tom entitetu otpočela vakcinacija jer je evidentno mehanizam Kovaks u kolapsu.\nTo možda na najbolji način odslikava situaciju u BiH, navodi Kliks i dodaje da se država u odsudnim trenucima, kada je trebalo doneti prave odluke i u nabavku vakcina krenuti na više različitih načina, pogubila.\nSada jedan od članova Predsedništva poručuje da će moliti Srbiju za određenu donaciju.\nDruga dva člana Predsedništva verovatno nemaju ni koga da mole.\nA da sistem deluje još konfuznije, pokazuje i trenutno stanje, u kome BiH očekuje, odnosno nada se paketu do 10.000 doza vakcine, ali bez detaljnijih informacija o proizvođaču i nastavku imunizacije, zaključuje portal Kliks.\nGriz je magija za dijabetičare, a kivi za djecu koja često kašlju


Štab za vanredne situacije: Pijace neće raditi tokom vikenda - Dnevnik Juga\nPočetna / DRUŠTVO / Štab za vanredne situacije: Pijace neće raditi tokom vikenda\nDnevnik Juga 03/07/2020\tDRUŠTVO, Korona Virus, Vranje Ostavi komentar\nNa današnjoj sednici Gradskog štaba za vanredne situacije usvojen je Izveštaj Zdravstvenog centra i ZZJZ Vranje o trenutnoj epidemiološkoj situaciji u gradu.\nIzmeđu ostalog, razmatrano je poštovanje propisanih posebnih mera Vlade RS za lokalne samouprave u kojima je proglašena vanredna situacija. To se pre svega odnosi na zabranu okupljanja u zatvorenom i otvorenom prostoru više od pet lica, ako nije moguće obezbediti fizičku distancu od dva metra i odgovarajuće mere lične zaštite, i zabranu organizovanja svečanosti, sportskih i zabavnih manifestacija. Takođe, razmatrano je ograničenje rada ugostiteljskih objekata od 7 do 20 časova, kao i prilagođavanje rada tako da za jednim stolom ne mogu sedeti više od dva lica, izuzev ako su u pitanju roditelji i maloletna deca ili lica koja žive u zajedničkom domaćinstvu, uz obavezni razmak od dva metra između stolova. Razmatrane su i preventivne mere koje se odnose na predškolske i obrazovne ustanove, koje nalažu da se u obrazovnim ustanovama odlože okupljanja, a prijemni i drugi ispiti budu sprovedeni uz primenu svih mera lične zaštite (fizička distanca od dva metra, obavezno nošenje maske i rukavica). Naglašeno je da je u svim zatvorenim prostorima, obavezno nošenje zaštitnih maski i poštovanje fizičke distance od dva metra, kao i u javnom prevozu, uz redovno provetravanje i dezinfekciju vozila.\nPonovljeno je da je u javnim parkovima i igralištima, kao i tokom vežbanja na otvorenom prostoru dozvoljeno okupljanje do pet lica, uz odgovarajuće mere lične zaštite. Istaknuto je i da korišćenje otvorenih i zatvorenih bazena, spa i velnes centara za sada nije moguće, ali će uz sprovođenje mera zaštite (maske i rukavice) i dalje raditi kozmetički i frizerski saloni, saloni lepote, fitnes centri i teretane. Takođe, naglašena je neophodnost česte dezinfekcije svih javnih objekata, dezinfekcija najmanje jedanput dnevno zajedničkih prostorija u stambenim zgradama (preporuka), kao i što češće pranje ulica i javnih površina uz upotrebu dezinfekcionih sredstava.\nŠto se tiče verskih objekata, takođe je neophodno sprovođenje mera zaštite i prilikom vršenja verskih obreda. Gradski štab za vanredne situacije doneo je zaključak da JKP „Komrad” kao upravljač pijačnih prostora putem sredstava javnog informisanja obavesti građane, da zbog trenutne nepovoljne epidemiološke situacije, tokom predstojećeg vikenda, 4. i 5. jula, zelene pijace neće raditi, da neće biti moguća prodaja mešovite robe, kao i da u nedelju, 5. jula, neće raditi stočna pijaca u selu Ristovac. U skladu sa epidemiološkom situacijom, razmatraće se mogućnost otvaranja pijaca u narednom periodu.\nTakođe, dat je nalog JKP „Komrad“ i JP „Vodovod“ da nastave sa redovnom dezinfekcijom saobraćajnica, šetališta, klupa, pijačnih prostora i drugih javnih površina u gradu. Naloženo je Odeljenju za inspekcijske poslove i odeljenju Komunalne policije da u saradnji sa ZZJZ redovno preduzimaju aktivnosti na sprovođenju nadzora i kontrole na poštovanju svih propisanih mera Vlade RS i da o tome redovno obaveštavaju Gradski štab za vanredne situacije.\nNaloženo je svim javnim i komunalnim preduzećima i ustanovama čiji je osnivač Grad Vranje, da redovno preduzimaju sve preventivne mere zaštite od virusa Covid 19. Doneta je preporuka PU Vranje, kao i odseku Inspekcije rada i Odseku sanitarne inspekcije u Vranju da pruže podršku gradskim inspekcijama i službama u kontroli poštovanja mera. Takođe, u cilju sprečavanja širenja virusa Covid 19, apeluje se na sve građane da uočene nepravilnosti kod poštovanja propisanih mera prijave Komunalnoj policiji na broj 017/405-590.\nPrethodni U Leskovcu 11, u Vlasotincu 1 novi slučaj, u Covid bolnici na lečenju 69, u izolaciji 456 ljudi – Od početka epidemije u okrugu 947 obolelih\nSledeći Ministar prosvete: Studenti ostaju u studentskim domovima


Srbija od EU neće dobiti svih 200 miliona evra\nTema: Srbija od EU neće dobiti svih 200 miliona evra\nBrisel - Srbija od Evropske unije neće dobiti svih 200 miliona evra makrofinansijske pomoći za pokrivanje deficita u budžetu, saznaje Danas od sagovornika iz Evropske komisije, koji je želeo da ostane anoniman. Prema njegovim rečima, nedavno je i sa Međunarodnim monetarnim fondom dogovoreno da vrednost stend baj aranžmana bude prepolovljena, sa tri milijarde na jednu i po milijardu evra. Međutim, kako objašnjava, to što EU neće dostaviti sav novac Srbiji ne predstavlja negativan razvoj događaja u odnosima naše zemlje i Unije, već su procene u Evropskoj komisiji da našoj zemlji verovatno toliki novac i neće biti potreban i da su vidljivi znaci oporavka.\nDo sada je Srbija osim aranžmana sa MMF-om obezbedila i oko 500 miliona evra podrške Svetske banke. Oko 100 miliona evra preusmereno je iz IPA fonda kao direktna pomoćbudžetu, a obezbeđena je i tzv. makrofinansijska pomoćEU u iznosu od 200 miliona evra.\nUgovor o makrofinansijskoj pomoći potpisali su potpredsednik Vlade Božidar Đelići evropski komesar za ekonomiju i monetarna pitanja Oli Ren pre nešto više od 10 dana. Rečje o jeftinoj pozajmici sa kamatom od jedan odsto godišnje gde bi prva tranša trebalo da stigne po usvajanju zakona o fiskalnoj odgovornosti, a druga tri do četiri meseca kasnije. Međutim, naš sagovornik tvrdi da računice Evropske komisije pokazuju da bi do tada situacija sa punjenjem budžeta mogla da se popravi pa ne bi bilo potrebno povlačiti celokupni iznos.\nU Narodnoj banci Srbije kažu za Danas da nije došlo do formalnog dogovora o smanjivanju vrednosti aranžmana sa tri na 1,5 milijardi evra većda je u dogovoru sa MMF-om do sada toliko iskorišćeno. Ostatak sume ipak ostaje na raspolaganju ukoliko bude potrebno za jačanje deviznih rezervi.\n- Aktuelni stend baj aranžman Srbije sa Međunarodnim monetarnim fondom odobren je u ukupnom iznosu od 2,62 milijardi specijalnih prava vučenja, odnosno tri milijarde evra, kao podrška sprovođenju dogovorenog ekonomskog programa i traje do sredine aprila 2011. godine. Do kraja juna 2010. godine, na osnovu uspešno završena četiri razmatranja rezultata aranžmana, od ukupno raspoloživih 1,67 milijardi specijalnih prava vučenja (oko 1,99 milijardi evra) iskorišćeno je 1,23 milijardi SPC ili oko 1,47 milijardi evra, saglasno dogovoru sa MMF-om, a imajući u vidu nivo deviznih rezervi, platnobilansna kretanja kao i potrebu da se minimiziraju troškovi ovog kreditnog aranžmana. S tim u vezi, ukupan iznos sredstava odobrenih aranžmanom ostaje nepromenjen uz mogućnost da NBS povuče preostala raspoloživa sredstva ukoliko se oceni da je to potrebno radi sprovođenja dogovorene ekonomske politike sa MMF-om - ističu u centralnoj banci.\nKada je rečo punjenju budžeta, sa statističke strane, Srbiji ide relativno dobro. U prvoj polovini godine manjak u državnoj kasi iznosio je 54,6 milijardi dinara dok je za celu godinu planiran minus od 102,2 milijarde. Naročito slab mesec bio je februar kada je prikupljeno nešto više od 40 milijardi dinara, a najbolji mart kada se u budžet slilo 54 milijardi. Od aprila do juna prihodi budžeta svakog meseca blago rastu. Kako objašnjava naš sagovornik, iako se stručnjaci Evropske komisije oslanjaju na statističke podatke koje dobijaju iz Srbije, kao i na podatke MMF-a, imaju i svoje metode na osnovu kojih procenjuju kakav će biti razvoj događaja u jednoj zemlji. Sevizne rezerve su u junu smanjene za 238 miliona evra i sada iznose 10,5 milijardi evra. U korist njihovom zadržavanju na tom nivou ide kretanje kursa koji se gotovo stabilizovao između 104 i 105 dinara za evro. Prema Zakonu o budžetu, od donacija iz EU u ovoj godini se očekuje oko 47 miliona evra.\nKoreanac dobio od vlade Srbije 1.5 miliona evra a radnicima daje platu od 195 evra\nPoslednja poruka: 28.04.2010., 08:52\nVojinu Lazarevicu 11 miliona a Cumetu 3 miliona evra\nPoslednja poruka: 09.10.2009., 18:32\nSrbija dobija 500 miliona evra od EU 2007-06-06\nPoslednja poruka: 14.06.2007., 23:21


Novosti\t01.04.2019 13:00\nVanja Marinković najkorisniji je igrač druge runde polufinala plej-ofa ABA lige, objavljeno je danas na sajtu regionalnog takmičenja.\nPartizan je u subotu pobedio Crvenu zvezdu sa 70:67 i izjednačio na 1:1 u polufinalnoj seriji, a jedan od najzaslužnijih za taj trijumf crno-belih bio je upravo Marinković.\nOn je za 30 minuta na terenu postigao 18 poena, uz po tri skoka i asistencije, što mu je donelo indeks korisnosti 22.\nMarinković je zajedno sa Džejkobom Pulenom iz Cedevite bio i najefikasniji igrač druge runde polufinala.\nNajbolji skakač je igrač Partizana Džok Lendejl sa osam skokova, dok je najbolji asistent Noris Kol iz Budućnosti sa devet uspešnih dodavanja.\nTreće, odlučujuće utakmice polufinala plej-ofa ABA lige na programu su narednog vikenda. U subotu će se sastati Crvena zvezda i Partizan, a u nedelju Cedevita i Budućnost.


Pristupanje Srbije EU znači ogromna sredstva za agrar - Agro TV\nPočetna Novo Pristupanje Srbije EU znači ogromna sredstva za agrar\nPristupanje Srbije EU znači ogromna sredstva za agrar\nU trenutku kada budemo valorizovali sve što radimo u procesu pristupanja EU i dobijemo podršku iz Unije, kroz poljoprivredu će najviše da se vidi koliko je EU za običnog čoveka važna, izjavio je ministar poljoprivrede, vodoprivrede i šumarstva Branislav Nedimović.\n– U procesu pristupanja EU poljoprivreda je sektor koji je najugroženiji i najosetljiviji, mislim na proizvođače, ali su koristi neverovatne. Procene kažu da bismo dobili tri do četiri sadašnja budžeta u procesu pristupanja – rekao je Nedimović.\nOn je dodao da su oba merila iz poglavlja 11 ispunjena o čemu je zvanično obaveštene Evropska komisija i sada se očekuje njen odgovor.\n– Mislim da je u okviru toga najvažnija stvar IPARD program. Ne mogu da se pohvalim da nam je relaizacija maestralna, ali ćemo ovih dana raspisati poziv za skoro 60 miliona kroz Meru 1, a akreditovali smo još mere za ruralni turizam i tehničku pomoć – kazao je Nedimović.\nOn je napomenuo da je problem to što Ministarstvo zbog pandemije nema dovoljno ljudi koji bi se bavili terenskim kontrolama uslova za realizaciju IPARD-a.


„U svim policijskim upravama u Srbiji formirali smo u martu ove godine policijske timove za suzbijanje trgovine ljudima. Njihov zadatak je da proaktivnim pristupom, u saradnji sa nadležnim tužilaštvima, doprinesu većoj efikasnosti u procesuiranju osumnjičenih i otkrivanju krivičnih dela trgovine ljudima“, rekao je Rebić na otvaranju tvining projekta „Podrška jačanju borbe protiv trgovine ljudima“ iz programa IPA 2014.\nDirektor policije je istakao da tvining projekat, koji se sprovodi uz podršku EU i u čijoj realizaciji su partneri ministarstva unutrašnjih poslova Austrije i Slovenije, treba da unapredi koordinaciju relevantnih institucija u borbi protiv trgovine ljudima, kao i međunarodnu saradnju.\n„Svrha ovog projekta je da se kroz jačanje kapaciteta Ministarstva unutrašnjih poslova i proaktivan pristup poveća efikasnost u otkrivanju slučajeva trgovine ljudima, preventivno deluje i da se žrtve zaštite još u fazi vrbovanja. Projekat će doprineti i ispunjenju kriterijuma za pristupanje Srbije Evropskoj uniji i sprovođenju akcionih planova za poglavlja 23 i 24, kroz jačanje kapaciteta relevantnih institucija za borbu protiv svih oblika trgovine ljudima i zaštite žrtava u skladu sa najboljom praksom Evropske unije“ rekao je Rebić.\nZamenik šefa delegacije EU u Beogradu Mateja Norčić Štamcar istakla je da je trgovina ljudima ozbiljan oblik organizovanog kriminala i dodala da je ovaj projekat važan za Srbiju na njenom putu ka Evropskoj uniji.\n„Za uspešnu borbu protiv trgovine ljudima neophodno je intenzivirati istrage, zaštititi žrtve, omogućiti sredstva koja će pomoći žrtvama i uspostaviti sigurne kuće za njihovu zaštitu i hitan prijem“ rekla je ona.\nGeneralni sekretar Ministarstva unutrašnjih poslova Austrije Peter Goldgruber istakao je da je region Jugoistočne Evrope od strateškog značaja za Austriju.\n„Zemlje ove regije susreću sa istim izazovima u oblasti unutrašnjih bezbednosti kao i Austrija. Ministarstvo unutrašnjih poslova Austrije ima dugogodišnju uspešnu saradnju sa Ministarstvom unutrašnjih poslova Republike Srbije, a primer te dobre saradnje su i zajednički istražni timovi koji su postali rutina“, rekao je Goldgruber i dodao da će Austrija nastaviti da pruža podršku Srbiji na njenom putu ka Evropskoj uniji.\nGeneralni sekretar Ministarstva unutrašnjih poslova Slovenije Sandi Čurin ukazao je da je saradnja država regiona važna za unapređenje bezbednosti Jugoistočne Evrope.\n„Poglavlja 23 i 24 su veliki izazovi na putu ka Evropskoj uniji i Slovenija će nastaviti da pruža podršku Srbiji na tom putu, kroz ekspertsku i svaku drugu vrstu pomoći“, rekao je Čurin.


Aleksandar Janković - Blic Sport\nSRBI NA SUDU ZBOG PREVARE U BELGIJI Bivši trener Crvene zvezde i legenda Partizana OPTUŽENI za učestvovanje u prljavim radnjama\nJoš 2018. godine, podigla se velika prašina u Belgiji, kada je zbog sumnji da je nameštao utakmice i prao novac, uhapšen Dejan Veljković, fudbalski menadžer iz Srbije.\nFudbalska reprezentacija Srbije je pre šest meseci ostala bez selektora. Mladen Krstajić je smenjen, a na njegovo mesto stigao je Ljubiša Tumbaković.\nPOVRATAK Janković ponovo u Mehelenu\nNaš stručnjak Aleksandar Janković je novi-stari trener Mehelena. “Srpski Murinjo” imaće zadatak da izbori opstanak u najjačoj ligi.\nRASKID SARADNJE Janković napustio klupu Standarda\nSrpski fudbalski trener Aleksandar Janković sporazumno je raskinuo ugovor sa Standardom iz Liježa.\nKO ĆE KOME... Kosanović golom po Mehelenu, a Mehelen ne da Jankoviću u plej-of /VIDEO/\nStandard našeg trenera Aleksandra Jankovića je odigrao samo nerešeno 2:2 sa Mehelenom kod kuće, što ga je (konačno) udaljilo od plasmana u plej-of.\nBITKA ZA PLEJ-OF Mitrović rastužio Jankovića u njegovom domu\nGent je osvojio bod na gostovanju Standardu (1:1) zahvaljući srpskom internacionalcu Stefanu Mitroviću.\nKRENULO U 2017. Jankovićev Standard najzad pobednički /VIDEO/\nFudbaleri Standarda, vođeni s klupe srpskim stručnjakom Aleksandrom Jankovićem, pobedili su u gostima Beveren 1:0 i konačno prekinuli lošu seriju u šampioantu Belgije koja traje od 11. decembra prošle godine.\nJANKOVIĆ MIROTVORAC Bivši trener Zvezde megafonom smirivao navijače u Belgiji /VIDEO/\nUtakmica 17. kola belgijskog šampionata između Šarlroa i Standarda iz Liježa prekinuta je u 67. minutu zbog opšteg nereda na tribinama i divljanja gostujućih navijača.\nLiga Evrope: Remi Saleta Jankovića, Ivić pao u Bakuu\nSrpski treneri nisu imali naročitog uspeha u mečevima trećeg kola Lige Evrope.\nSRPSKE BOLJKE Naš trener otkrio razloge rasula u Belgiji /VIDEO/\nFudbalski trener Aleksandar Janković dobro zna razloge razdora u reprezentaciji Belgije.\nJanković analizira Hrvate: Izuzetan odnos prema ekipi i državi, prošli su mnogo toga /VIDEO/\nIgra fudbalske reprezentacije Hrvatske ostavila je snažan utisak na srpskog trenera Aleksandra Jankovića.\nČUDO U BELGIJI Golman Jankovićevog tima odbranio tri penala /VIDEO/\nU nedelju je odigrano sedam pravih fudbalskih derbija, ali je pažnju neočekivano otišla ka Belgiji, jer je golmana Mehelena Žan-Fransoa Žile odbranio čak tri penala igračima Anderlehta u remiju 1:1.\nSlavili samo domaćini: Poraz Muslina na debiju u Belgiji, izgubio i Janković\nNaših fudbalera i trenera sve je više u belgijskom fudbalu, ali početak nove sezone neće po dobrom pamtiti Slavoljub Muslin i Aleksandar Janković.\nKakav poklon za rođendan: Kosanović golom pogurao "srpski" Mehelen u Evropu\nMala srpska kolonija u belgijskom Mehelenu koju čine trener Aleksandar Janković, i fudbaleri Ivan Obradović, Dalibor Veselinović i junak Miloš Kosanović nalazi se na dobrom putu da se plasira u Ligu Evrope.\nAleksandar Mitrović na najbolji mogući način odgovorio je na konstantne kritike belgijske javnosti i probio se na čelo liste strelaca Župiler lige golom u trijumfu Anderlehta nad Lokerenom sa 2:1, a 29. kolo potpuno su obeležili srpski fudbaleri.\nAsistencija Mitrovića vratila Anderleht u šampionsku trku, Janković slavio protiv Bajkovića\nMehelen je pobedio Lirs sa 2:1, dok je Anderleht bio bolji od Genka na gostovanju sa 1:0 u 27. kolu šampionata Belgije.\nSrbi tresli mreže: Jankovićev Mehelen iščupao bod u 93. minutu protiv Anderlehta\nFudbaleri Anderhelta remizirali su sa Mehelenom rezultatom 1:1 u 26. kolu belgijskog šampionata, a za golove su bili zaduženi srpski fudbaleri.\nSrbi na ceni: Janković i Obradović produžili ugovor sa Mehelenom\nBivši trenerer Crvene zvezde Aleksandar Janković produžio je ugovor sa Mehelenom do 2017. godine.\nZvezdaški susret u Belgiji: Janković pobedio Stojanovića, Bajković sprečio teži poraz\nU prvom meču 12. kola belgijskog prvenstva, Mehelen Aleksandra Jankovića pobedio je sa 1:0 ekipu Lirsa, koju vodi još jedan bivši trener Crvene zvezde, Slaviša Stojanović.\nJanković: Zvezda ima sistem i organizaciju, Lalatović zaslužuje veliku podršku\nBivši trener Crvene zvezde Aleksandar Janković sada vodi belgijski Mehelen, a ove dve ekipe sastale su se i remizirale u prijateljskom meču sa 1:1. Posle duela, Janković je pohvalio igru tima sa Marakane.\nBivši trener Zvezde na klupi belgijskog Mehelena\nBivši trener fudbalera Crvene zvezde Aleksandar Janković imenovan je za novog šefa stručnog štaba Mehelena, objavio je belgijski prvoligaš.\nJanković zatečen smenjivanjem u Radu, ali i ponosan\nDosadašnji trener Rada Aleksandar Janković izjavio je da je zatečen smenjivanjem, kao i da je ponosan na ono što je urađeno od njegovog imenovanja.\nSTOP REKLAMIRANJU KOCKARNICA Ova zemlja EU želi da stane na kraj klađenju i igrama na sreću


Kutija za prikupljanje novca za Draganino lečenje, Foto: Privatna arhiva, Profimedia, Ilustracija\nDragana Šparović vodi svoju navažniju životnu bitku, ali to joj je sve teže jer njeno zdravstveno stanje veoma loše\nObjavljeno: 18.01.2020. 21:00h\nSandra Maričić, vlasnica frizerskog salona "111" iz Novog Sada, na Petrovaradinu, pokrenula je humanitarnu akciju šišanja za svoju drugaricu Draganu Šparović koja boluje od karcinoma.\nDragana Šparović vodi svoju navažniju životnu bitku, ali to joj je sve teže jer njeno zdravstveno stanje veoma loše. Naime, metastaze su se proširile na njene ostale organe, obuhvaćena joj je karlica, kičma, kosti lobanje... Jedini spas joj je lečenje u jednoj privatnoj klinici u Beogradu.\n- U privatnoj klinici prima hemiotreapije, ali i druge terapije koje su mahom skupe. Potrebno je da primi pet ovih terapija, koje koštaju ukupno 6.000 evra. Otkako sam pokrenula humanitrnu akciju sakupljeno je oko 150. 000 dinara..Sada se svi zajedno borimo za Draganin život - rekla je Sandra za Espreso.rs.\nInače, Dragana je majka dvoje male dece, a zbog lečenja je htela da proda stan, međutim, Sandra ju je odgovorila od te namere i pokrenula ovu akciju kako bi se skupila sredstva za lečenje, a ova porodica da ipak ostane u svom domu.\nOvom prilikom Sandra je pozvala ostale frizerkse salone da se priključe ovoj akciji na jedan dan, s obzirom da zbog velikog interesovanja mušterija ne može sve da postigne.\nMIROSLAV (34) IMA SAMO JEDNU ŽELJU, DA PONOVO STANE NA SVOJE NOGE: U ovoj borbi mu je potrebna naša POMOĆ (VIDEO)\nObolela od karcionomaRakMetastazeHemioterapijeNovi SadFrizerkaHumanitarna akcijaFrizerka šiša za drugaricu


26.07.2018 u 16:12\nNION – Disciplinska komisija Evropske fudbalske unije (UEFA) otvorila je danas postupak protiv Crvene zvezde zbog ispada navijača na meču protiv Suduve u Beogradu u 2. kolu kvalifikacijama za Ligu šampiona. Zvezdi se na teret stavlja rasističko ponašanje navijača (uvrede), kao i blokirani prolazi na tribinama stadiona „Rajko Mitić”, objavila je UEFA. Ovaj slučaj biće razmatran 10. avgusta kada se sastanu Kontrolno, Etičko i Disciplinsko telo UEFA. Crveno-beli se nalaze pod dvogodišnjom uslovnom kaznom UEFA za suspenziju stadiona jer su navijači Zvezde u Borisovu protiv BATE-a u Ligi Evrope skandirali i istakli parolu generalu Ratku Mladiću. (Tanjug)\n27.06.2018 u 19:26\nUEFA izbacila Milan iz Evrope zbog kršenja FFP\nNION – Italijanski fudbalski gigant Milan izbačen je iz Evrope zbog kršenja pravila finansijskog fer-pleja (FFP), saopštila je UEFA. Regulatorno telo UEFA odbilo je sporazum sa „rosonerima” objavom da je trenutno stanje Milana finansijski neodrživo. Umesto Milana mesto u grupnoj fazi Lige Evrope zauzeće Atalanta, dok bi mesto u kvalifikacijama trebalo da dobije Fiorentina koja tim koji nije izborio mesto na međunarodnoj sceni iz Serije A. Pored toga, Milan će i za sezoni 2019/2020 biti pod lupom UEFA ako izbori plasman u Evropu i tada će takođe biti posebno razmatran. Semostruki prvak Evrope ima pravo žalbe Sudu za sportsku arbitražu u Lozani.(Tanjug)\n29.03.2018 u 19:58\nNion - Evropska fudbalska unija (UEFA) kaznila je Crvenu zvezdu sa 31.000 evra zbog propusta u organizaciji prve utakmice šesnaestine finala Lige Evrope protiv CSKA iz Moskve. Kako se navodi u obrazloženju kazne, crveno-beli su sankcionisani zbog paljenje baklji na tribinama, kao i već tradicionalno blokiranih prolaza na tribinama. Prethodno, UEFA je uvažila Zvezdinu žalbu da se meč zbog ranijih propusta igra pred praznim tribinama. Kažnjen je i CSKA, sa 30.000, jer su njegovi navijači palili baklje i bacali ih na teren, CSKA je prošao dalje nakon što je meč u Beogradu završen bez golova, dok je u Moskvi bilo 1:0 za ruski tim. (Tanjug)\n27.03.2018 u 15:30\nUEFA uvodi nova pravila u Ligu šampiona\nNION - Od naredne sezone u Ligi šampiona i Ligi Evrope biće uvedeno pravilo četvrte izmene u slučaju produžetaka u nokaut fazi, kao i mogućnost da jedan fudbaler iste sezone igra za dva kluba u jednom takmičenju, saopštila je danas Evropska fudbalska unija (UEFA). Timovima će u dodatnih pola sata, ukoliko se uđe u produžetke, biti dozvoljeno da izvrše još jednu promenu. Istovremeno, omogućeno je da klubovi u zimskoj pauzi promene trojicu igrača, bez ikakvih restrikcija, što znači da će jedan fudbaler moći da igra za dva kluba u Ligi šampiona iste sezone. Na ovaj način izbegnuta je situacija poput trenutne u Barseloni, za koju skupo plaćeno pojačanje Felipe Kutinjo ne može da igra u završnici Lige šampiona jer je u prvom delu igrao za Liverpul. Takođe, kao i što je najavljeno\n23.02.2018 u 15:49\nUEFA: Crvenoj zvezdi uslovna kazna\nNION – Fudbalski klub Crvena zvezda je danas dobio uslovnu kaznu zbog nereda na tribinama tokom decembarske utakmice s Kelnom u Ligi Evropa. Evropska fudbalska unija (UEFA) je objavila da je Zvezdi zatvorena severna i južna tribina uslovno na dve godine, uz 56 hiljada evra novčane kazne. Zvezdi su stavljeni na teret pirotehnika, bacanje predmeta i blokiranje stepeništa. (Beta)\n18.02.2018 u 09:34\nAlbanci prete smrću inspektorima UEFA zbog Skenderbega\nNION – Inspektori Evropske fudbalske unije (UEFA) koji su radili istragu na slučaju nameštanja mečeva albanskog kluba Skenderbeg dobili su anonimne pretnje smrću, saopšteno je na sajtu te organizacije. Reagovao je i prvi čovek UEFA Aleksandar Čeferin. „Nikada nećemo dozvoliti da osoblje UEFA budu predmet pretnji nekog trećeg lica. Oni imaju potpunu podršku”, rekao je Slovenac. Albanski mediji pre dva dana najavili si da Skenderbeg čeka najveća kazna u istoriji fudbala zbog nameštanja rezultata u sezoni 2015/2016 u šampionatu i Ligi Evrope - suspenzija na 10 godina i novčano milion evra. (Tanjug)\n08.12.2017 u 20:08\nUefa kaznila Zenit zbog Mladića\nNion - Evropska fudbalska unija (Uefa) kaznila je Zenit iz Sankt Peterburga zatvaranjem dela stadiona na narednoj evropskoj utakmici zbog toga što su navijači tog kluba istakli transparent podrške ratnom komandantu vojske Republike Srpske Ratku Mladiću. Navijači Zenita su na utakmici Lige Evropa protiv makedonskog Vardara istakli transparent na kojem je pisalo: „Ratko Mladić - srpski heroj”. Taj meč je odigran dan nakon što je Ratko Mladić osuđen pred Haškim tribunalom na doživotnu zatvorsku kaznu. Uefa je navela i da je Zenit kriv za „rasističko ponašanje” i da će morati da plati kaznu od 10.000 evra. Pored toga, Zenitu je naređeno da na delu tribina stadiona „Krestovski” koje će biti zatvorene, stoji i baner Uefa „#EqualGame”. (Beta)\n06.12.2017 u 10:07\nŠahtjor za bod, Siti razmišlja samo o pobedi\nNa utakmicu sa Šahtjorom, kojem je za prolaz u osminu finala Lige šampiona dovoljan bod, a njemu takmičarski ne znači ništa, Mančester siti je otputovao u najjačem raspoloživom sastavu, sa izuzetkom nedovoljno spremnog Davida Silve. De Brujne se nije našao u ekspediciji zbog žutih kartona, a Mendi i Stons su povređeni. Pobeda „građana” neophodna je Napoliju, koji pri tome mora da pobedi Fejenord u Roterdamu. „Od momenta kada smo ušli u avion za Ukrajinu, počeo sam da pripremam igru na pobedu, iz respekta prema Šahtjoru, Napoliju i takmičenju. Posle utakmice sa Vest hemom, u svlačionici sam rekao igračima: ko ne želi da igra protiv Šahtjora, neka se slobodno javi. Ovo je lepa prilika da osvojimo svih 18 bodova u grupi, što je od prestiža za klub. Ujedno, dobra igra je najbolji način\n25.10.2017 u 10:49\nČeferin: Prijem u UEFA posle KiM? Odgovor bi bio štetan!\nLjUBLjANA – Predsednik Evropske fudbalske unije (UEFA) Aleksander Čeferin rekao je danas da ne želi da polemiše da li ima prostora za prijem novih članica u tu organizaciju, nakon što je kosovski savez prošle godine postao 55. članica, i da novi Statut jasno precizira pravila. Čeferin je slovenačkom listu Večer odgovarao na brojna pitanja, među kojima je posebno interesantno bilo da li postoji mogućnost da UEFA primi 56. člana, baš u trenutku kada je u centru pažnje politička situacija u Španiji i katalonski referendum. „Bilo kakav odgovor na ovo pitanje bi se smatrao štetnim. Izmenili smo Statut sa jasnom objavom da države koje priznaje većina zemalja članica Ujedinjenih nacija mogu da se prijave za članstvo u UEFA”, rekao je Čeferin za Večer. Novi Statut uveden je baš posle


Zaposleni u RTCG pristupili Sindikatu medija - Sindikat medija Crne Gore\nDvostruko uvećano članstvo\nNa taj način Sindikat medija je skoro dvostruko uvećao svoje članstvo. Do sada je SMCG okupljao oko 300 članova iz oko 20 crnogorskih privatnih medija i lokalnih javnih emitera, a dolaskom kolega iz Sindikata zaposlenih RTCG taj broj se gotovo udvostručio. Sindikat medija je sada i zvanično najveći granski sindikat u ovoj oblasti i okuplja gotovo 50 odsto od ukupnog broja zaposlenih u crnogorskim medijima.\nUz dobrodošlicu kolegama iz Javnog servisa, koji su SMCG i USSCG prepoznali kao organizacije koje im mogu pomoći u njihovom radu, nadamo se da ćemo zajedno poboljšati njihov ekonomski položaj i unaprijediti radna prava ali i status svih zaposlenih u ostalim crnogorskim medijima. Medijski radnici u Crnoj Gori moraju biti solidarni, sindikalno organizovani i upoznati sa svojim pravima jer samo na taj način možemo uticati na uslove u kojima radimo i poboljšavati ih.


Kliping: Koristili smo javno dostupne podatke - Dnevni list Danas\nPočetna » Politika » Kliping: Koristili smo javno dostupne podatke\nPovodom reagovanja pokreta Dosta je bilo na tekst u Danasu\n3Piše: Kliping 18. marta 2017. 09.00\nFejsbuk stranice stranaka, njihovih koalicionih partnera i pokreta nisu uzete u obzir, pošto bi time bila narušena metodologija praćenja, s obzirom da neke kandidate podržava više desetina stranaka i organizacija, dok iza pojedinih stoje grupe građana. Svesni činjenice da i Saša Radulović, kao i mnogi drugi predsednički kandidati poput Boška Obradovića, pa i Vojislava Šešelja i Aleksandra Vučića, Fejsbuk kampanju ne vode isključivo preko svojih stranica, već i preko preko stranačke, kao i stranica svojih koalicionih partnera, podaci o tim kanalima komunikacije u kampanji bili su predviđeni za objavljivanje u narednoj analizi agencije Kliping. Pri merenju i verifikaciji broja sviđanja stranica, kao i interakcija sa stranicom, odnosno sviđanja, deljenja i komentara postova, Kliping je koristio precizne, zvanične i javno dostupne podatke Fejsbuk analitike.\nKliping naglašava da nikakve tendeciozne namere da se umanji popularnost kandidata Saše Radulovića na društvenim mrežama nije bilo, te da takva namera ne postoji ni prema kome od preostalih deset predsedničkih kandidata.\nPokret Dosta je bilo je juče saopštio da je “Danas” u okviru dnevnog dodatka “Izborna groznica” objavio krajnje tendencioznu, ali i potpuno besmislenu analizu “aktivnosti predsedničkih kandidata na društvenoj mreži Fejsbuk” agencije Kliping sa ciljem da se predsednički kandidat DJB, koji je pokret DJB uveo u Skupštinu upravo zahvaljujući društvenim mrežama, i uprkos medijskom mraku, cenzuri i blaćenju, prikaže kao neko ko na Fejsbuku nije zastupljen.\nAnaliza Fejsbuk profila predsedničkih kandidata agencije Kliping pokazala je da je lider radikala Vojislav Šešelj i dalje ubedljivo najpopularniji političar na Fejsbuku sa 187.953 pratioca, a da za njim slede Aleksandar Vučić sa 135.158 i Ljubiša Preletačević – Beli sa 101.599.\ndosta je bilo, fejsbukBeograd\n18. marta 2017. u 11.14\nBroj prijatelja na fb nije nikakvo merilo nicega, setite se da mogu da vas prate i: deca, lazni profili, ljudi koji samo hoce da gledaju vase slike. Pravi pokazatelj je samo istrazivanje mnjenja\n18. marta 2017. u 11.48\nSvi smo mi pod budnim okom googla!\n18. marta 2017. u 15.17\nCinjenica je da dosta ljudi prati izbornu kampanju preko FBa.A prevashodno maldi koriste ove drustvene mreze, a ako ukljucimo i stariju ekipu tj penzionere jasno je ko preovladjuje.


“Navijači DPS-a posebno griješe jer na protestu za antiklerikalizaciju zahtijevaju pravdu za Crnogorsku pravoslavnu crkvu, čiji predstavnici stoje u prvim redovima”, rekla je Kavarić Mandić.\n21119 pregleda\t298 reakcija\t26 komentar(a)\nKavarić Mandić, Foto: Privatna arhiva\nGrađani Crne Gore nalaze se između dva navodno oprečna diskursa, koji se isključivošću, agresijom, dogmatizmom i jednoumljem približavaju jedan drugom i jednako doprinose podjelama u društvu, ocijenila je doktorandkinja marksizma Slađana Kavarić Mandić.\nOna je u intervjuu agenciji MINA kazala da siromaštvo predstavlja idealan teren za dijeljenje.\nOna je ocijenila da su podjele hronično svojstvo crnogorskog društva.\nPrema riječima Kavarić Mandić, sklonost ka dijeljenju nije došla sa partijom koja je obilježila politički prostor Crne Gore zadnjih 30 godina.\n“Međutim, Demokratska partija socijalista (DPS) je, ne vodeći računa ni o čemu drugom sem o merkantilnim interesima svojih “prvaka”, propustila nekoliko dobrih prilika da društvo ujedini i suštinskije doprinese međunacionalnom i međuvjerskom pomirenju”, kazala je Kavarić Mandić.\nOna je rekla da je jedna od takvih prilika bio referendum, nakon kojeg je trebalo prestati dijeliti društvo na pristaše nezavisnosti i njene protivnike.\nKavarić Mandić je navela da pod “zasluge” DPS-a potpadaju neuspjele privatizacije pod plaštom neoliberalizma, kao i korupcija i nepotizam.\n“Nezaposlenost je direktna posljedica svega pomenutog, a siromaštvo je idealan teren za dijeljenje”, poručila je Kavarić Mandić.\nOna je kazala da doskorašnja opozicija nije vrijedna pomena, jer je, kako je rekla, u “svom osobenom nacionalnom ludilu” direktno radila u korist DPS-a i retrogradne velikosrpske ideologije.\nKavarić Mandić smatra da političari snose veliku odgovornost za podjele u crnogorskom društvu.\nPrema njenim riječima, odgovornost vjerskih lidera je veća, jer se, kako je navela, bave politikom umjesto dušom i eventualnim zagrobnim životom.\nOna je kazala da, nakon događaja na Cetinju od 5. septembra, u javnom diskursu nijesu dominirale poruke pomirenja, iako je trebalo.\n“Sa jedne strane imamo rukocjelivašku, dominantno pravoslavnoljubivu Vladu, koja plače ispred bogomolja, a opet ne propušta priliku da hrišćanski ugodno dijeli nezakonite otkaze, potpiruje mržnju i vodi nazadnu politiku”, kazala je Kavarić Mandić.\nOna je ocijenila da se sa druge strane nalaze “nacionalno potkovani, emotivno nabojiti ostaci stare vlasti, koja grčevito želi da iz druge postave rezerve opet uđe na teren i ima podršku dijela tribina”.\nOni, kako je kazala, pod parolom antifašizma ne žele humano društvo, zajednicu svih i međunacionalno uzdizanje, već Crnogorce na čelu kolone.\n“Ipak, i pored nacionalne ostrašćenosti, njihov bunt je zdraviji, jer je normalno da ne želiš crkvenu državu, ali su im povodi neodrživi, a učinak paradoksalan”, navela je Kavarić Mandić.\nOna je poručila da je odgovornost za pokretanje dijaloga na svim građanima, navodeći da u Crnoj Gori nema intelektualne elite.\n“Na Univerzitetu uglavnom sjede ljudi koji trče za svojim zvanjima, SCI listama, postdoktorskim prilikama ili jednostavno dodatno zapaljuju diskurs pokazujući koliko je naš Univerzitet u stvari jedno jadno mjesto”, rekla je Kavarić Mandić.\nOna je ocijenila da bi emancipacija trebalo da bude fundament postojanja akademija nauka, ali da taj fundament u Crnoj Gori predstavljaju apanaže.\nVjerske zajednice su, kako je ocijenila, pokazale da se od njih ne može očekivati ništa sem iskren rad ka što većoj međuvjerskoj distanci.\n“One žive od podjela i novca koji se na osnovu podjela puni u njihove kase”, kazala je Kavarić Mandić.\nOna je ocijenila da mladi moraju da se uzdignu iznad vjerskog i nacionalnog, iznad narcizma malih razlika, koje predstavljaju tehničku, a ne suštinsku stvar.\n“Mladi treba da smjenjuju vlast, protestuju zbog nezaposlenosti i uče starije da smo svi jedno, kao što su ih učili i njihovi stariji, uzalud”, zaključila je Kavarić Mandić.\nSlađana Kavarić MandićDPS KolašinSPCCPC\n28.10. 07:15 h\t35383\n27.10. 17:56 h\t33385


Vesti online / Sport / Fudbal / Zvezda pregovara sa Čavrićem\nCrvena zvezda počela je pregovore sa Aleksandrom Čavrićem. Mladi reprezentativac Srbije i fudbaler Genka bio je i prethodnog leta velika želja crveno-belih, ali je pred kraj prelaznog roka otišao u Belgiju.\nŽelja Zvezde: Aleksandar Čavrić\nIpak, tamo se nije naigrao, niti je pružio značajnije partije, pa bi posle samo godinu dana mogao da se vrati u Srbiju, ali ovoga puta u redove Crvene zvezde.\nU Genku je prošle sezone odigrao 16 prvenstvenih utakmica i nije uspeo da se upiše u strelce, niti da asistira. Uglavnom je ulazio sa klupe, a svega jednom je odigrao svih 90 minuta, pa na "Marakani" vide šansu da ga dovedu, jer bi u ekipi Miodraga Božovića bio jedna od glavnih igrača.\nProblem oko transfera može da predstavlja eventualno obeštećenje, pošto sa Genkom ima ugovor do 2017. godine, a i skupo su ga platili prošlog leta, kada je odlazio iz OFK Beograda.\nFUDBAL Adžić: Mesecima vežbam slobodne udarce\nFUDBAL Zvezda zainteresovana za Brazilca kojeg Milojević dobro poznaje (VIDEO)


0\tDecember 3, 2020 10:54 pm\nOd danas maske obavezne i kada naručujete hranu i piće u restoranima\nDani kada su životinje mogle da lete sa svojim vlasnicima besplatno su, nažalost, završeni.\nMinistarstvo saobraćaja Sjedinjenih Država je izdalo finalno saopštenje u sredu po pitanju putovanja životinja avio saobraćajem. Odlukom je doneto pravilo da jedino psi mogu putovati kao uslužne životinje a životinje koje putuju kao saputnici radi emocionalne podrške se ne računaju!\nOvo pravilo ima za cilj da reši dugogodišnje napetosti između aviokompanija i njihovih putnika koji svoje ljubimce dovode besplatno na letove kao saputnike za emocionalnu podršku. Prema dugogodišnjoj politici, jedino što je bilo potrebno putnicima kako bi dokazali tvrdnju jeste potpis zdravstvenog radnika.\nAviokompanije tvrde da su putnici zloupotrebljavali ovo pravilo kako bi sa sobom nosili razne vrste životinja uključujući mačke, kornjače, veverice i, u jednom slučaju, pauna.\nAgencija je rekla u sredu da je bilo potrebno doneti ovu vrstu pravila jer su putnici sa neobičnim životinjama „narušili poverenje javnosti u zakonite uslužne životinje“. Takođe se navodi sve češća pojava ljudi „koji na prevaru predstavljaju svoje ljubimce kao uslužne životinje“ kao i porast lošeg ponašanja životinja koje predstavljaju emocionalnu podršku, od mokrenja pa sve do ujeda drugih putnika.\nOdeljenje za transport je predložilo novo pravilo još u januaru i dobijeno je više od 15,000 komentara. Dok je 3,000 ljudi podržalo ukidanje zaštite za životinje dok je 6,000 odreagovalo u korist životinja uključujući ljude koji pate od depresije, anksioznosti i post-traumatskog stresa.\nParalizovani veterani Amerike su rekli da je samo prisustvo psa, mačke ili zeca – čak i neobučene – može pomoći nekim putnicima a naknade za kućne ljubimce do 175$ u jednom smeru predstavljaju poteškoću ljudima sa niskim primanjima.\nNovo pravilo će obavezati putnike sa životinjama za emocionalnu podršku da ih prijave u kargo prtljažnik – i plate nadoknadu za kućne ljubimce – ili da ih ostave kod kuće. Agencija je procenila da će aviokompanije zarađivati 59,6 miliona dolara godišnje na naknade za ljubimce.\nBroj životinja u avionima je porastao poslednjih godina a industrija oko obezbeđivanja letenja životinja je takođe porasla u vidu obezbeđivanja papira za životinje, doktorskih beleški kao i prsluke za životinje.\nDelta Air Lines je navela da je u 2017.godini prevozila oko 250,000 životinja uključujući službene pse dok je taj broj prošle godine porastao na 600,000.\nPrema finalnom saopštenju koje stupa na snagu za 30 dana, službena životinja je pas dresiran za pomoć osobi sa fizičkim ili psihičkim invaliditetom. Advokati veterana i drugih su zahtevali zvanično uključivanje psihijatrijskih službenih pasa. Aviokompanije će moći da zahtevaju od vlasnika da garantuju za zdravlje psa, ponašanje i obuku. Takođe, mogu da zahtevaju od ljudi sa službenim psom da predaju papire do 48 sati pre leta ali ne mogu da zabrane tim putnicima da se čekiraju online kao i drugi putnici. U nastavku, aviokompanije mogu zahtevati da službeni psi neprestano budu vezani i mogu zabraniti putovanje pasa koji pokazuju agresivno ponašanje. Bilo je incidenata kada su psi za podršku ujedali druge putnike, režali i lajali na pse vodiče za slepe putnike.\nAirlines for America, trgovinska grupa za najveće američke prevoznike, saopštila je da će novo pravilo štititi putnike i zaposlene u aviokompanijama dok u isto vreme pomaže ljudima da putuju sa obučenim službenim psima.\nMinistarstvo saobraćaja je stajalo iza prethodne odluke kojom se zabranjuje aviokompanijama ukidanje čitavih vrsta pasa u službi uslužnih životinja. To je bio korak unazad za Delta Air Lines koja je zabranila „pit bul“ rasu pasa 2018.godine čime su bili kritikovani od strane zagovornika osoba sa invaliditetom.\nDelta, međutim, ne želi da promeni svoju politiku. U izjavi potparolke Delte se navodi da aviokompanija preispituje novo pravilo ali „u ovom momentu nema promena u Delitinim uslugama i politici podrške kada su uslužne životinje u pitanju“.\nDa li je milion dolara dovoljno za “odlazak u penziju” u Americi? Evo koliko će vam ova ušteđevina trajati u Čikagu 0


Akcija „Čistač dva“: Uhapšeno 16 lica – Zvornik Danas\nNaslovna/VIJESTI/Crna hronika/Akcija „Čistač dva“: Uhapšeno 16 lica\nAkcija „Čistač dva“: Uhapšeno 16 lica\nBANJALUKA – Policija je u toku akcije „Čistač dva“ na području Banjaluke, Prijedora i Laktaša uhapsila 16 lica, pretresla ukupno 13 lokacija, te pronašla određenu količinu droge i oružja, izjavio je načelnik Centra javne bezbjednosti Banjaluka Mladen Marić.\nMarić je novinarima rekao da su na području Prijedora uhapšena dva lica, a na području Banjaluke 14, među kojima je i jedan policijski službenik. U okviru ove akcije tri lica su ranije uhapšena i ona se već nalaze u pritvoru.\nTokom akcije, ističe Marić, zaplijenjeno je 646 grama heroina, 100 grama marihuane, više digitalnih vaga, telefona, sim-kartica, dva pištolja, automatska puška, dva putnička automobila i 114 predmeta iz provala koje se dovode u vezu sa uhapšenima.\nOn je naglasio da je uhapšen i službenik Policijske stanice za bezbjednost saobraćaja Banjaluka, koji je sa još pet lica osumnjičen za fingiranje saobraćajne nezgode, odnosno zloupotrebu službenog položaja i osiguraničke prevare.\nMarić je istakao da će uhapšeni nakon kriminalističke obrade sutra biti predati banjalučkom Okružnom tužilaštvu na dalje postupanje.\nSrna nezvanično saznaje da su uhapšeni Mithat Hajdarpašić /50/, Aleksandar Veselić /36/, Nenad Bjelajac /30/, Zvonimir Stepanović /43/, Miloš Dulić /33/, Nemanja Morača /21/, Saša Gverić /32/ iz Banjaluke, Bojana Praizović /18/ iz Laktaša, te Draško Došen /36/ i Dragan Praštalo /36/ iz Prijedora.\nVažna pobjeda Napretka


Volite NBA, spremni ste da platite da gledate prenose mečeva, ali nemate mnogo vremena? Nema veze, naručite jednu četvrtinu i - uživajte.\nU te reči može da se smesti opis odluke čelnika najjače košarkaške lige na svetu da. Naime, oni su izašli u susret navijačima koji bi da vide samo poslednju deonicu meča - pa je sada moguće to učiniti, i samo platiti taj kratki prenos, javlja ESPN.\n"Ovo veliki momenat, iako je sam korak mali. Postoje neka tehnološka ograničenja, ali radimo na tome da uskoro ljubitelji NBA mogu da kupe bilo koji deo prenosa koji požele", rekao je Adam Silver, komesar lige.\nNBA će najpre omogućiti navijačima da za 1,99 dolara kupe pravo da gledaju prenos poslednje četvrtine neke utakmice.\nČuvena "Ligaška propusnica" ("NBA League pass") košta 200 dolara i omogućava gledanja svih mečeva tokom sezone. Navijačima i dalje ostaju mogućnosti da za 120 dolara plate prenose nastupa samo jednog kluba, ili da za 18 dolara gledaju u toku jednog meseca sve utakmice koje požele.


Istraživački projekat rekonstrukcije fasade jedne manje stambene jedinice u Novom Sadu; foto: Marko Jovanović\nRazmišljajući o procesu smanjenja otpada, novosadski naučnici došli su na ideju kako da realizuju takvu zamisao i od toga razvili ceo dizajnerski pristup.\nInženjer Marko Jovanović radi kao docent na Departmanu za arhitekturu i urbanizam na Fakultetu tehničkih nauka u Novom Sadu. Takva pozicija, kaže nam, podrazumeva angažovanost u oblastima istraživanja, praktične primene i prenošenja znanja.\n„Uzimajući da je istraživanje deo celoživotnog učenja, smatram da konstantno mogu da se usavršavam i to u svojoj užoj naučnoj oblasti primene digitalnih tehnika i tehnologija u arhitekturi. Ukratko, to znači postizanje dizajnerskih rešenja primenom računara“, navodi Jovanović za portal Gradnja.rs.\nMeđutim, kako dodaje, računar nije samo produžetak ruke u procesu projektovanja jednog rešenja, već neizostavan činilac procesa dobijanja varijacija tog jednog rešenja.\n„Ono što se istraži na ovaj način treba i praktično da se primeni, pokaže i realizuje, te sam svoj fokus okrenuo ka primeni industrijske robotike u procesu arhitektonske fabrikacije“, kaže Jovanović.\nNaš sagovornik Marko Jovanović; foto: FTN Novi Sad\nOno što bi čovek mogao da uradi svojom rukom sa različitim alatima, to može i robot, samo mnogo preciznije.\nStečeno iskustvo može da primeni u radu sa studentima na predmetima koji uključuju primenu digitalnih alata – od procesa modelovanja, preko parametarskog projektovanja i fabrikacije, do proširene i virtuelne realnosti, što je jedna od novih oblasti koju je naš sagovornik krenuo da istražuje.\n„Oblast arhitekture je oduvek bila interdisciplinarna. Stoga, arhitekti su tražili inspiraciju kao i mogućnost da unaprede svoju struku gledajući druge discipline i sarađujući sa stručnjacima iz njih. Ista stvar se desila i sa industrijskom robotikom“.\nMinimalna količina otpada kao projektantski kriterijum\nRadeći na projektu „Iglo“ za Noć istraživača 2016, Jovanović i njegove kolege napravili su slobodnostojeću formu od stiropora, koja je imala 276 elemenata i važi za jednu od struktura sa najvećim brojem elemenata za takvu tipologiju. Međutim, iako je to zaista bio podvig, ostavili su jako veliku količinu otpada.\nTačnije, od ukupne količine materijala skoro 20 posto je bio otpad, koji se vremenom akumulirao i ometao kretanje oko i unutar laboratorije gde se nalazi robot.\n„Morali smo da smislimo šta da radimo po tom pitanju. S obzirom da nisam želeo da ih samo bacimo na deponiju, a da je, prema mojim saznanjima, proces reciklaže stiropora kod nas nedostupan, jedan od kolega je poneo sav otpadni materijal i iskoristio ga da izoluje tavanski prostor kuće. Da li je to tačno, ne znam, ali prostor ispred laboratorije je sad čist“, kaže uz osmeh Jovanović i dodaje:\n„Od onda sam gledao da, ako radimo neki projekat, količina otpada bude minimalna. Težili smo da tu količinu ne smanjujemo kada krenemo sa procesom fabrikacije, već da uvrstimo to kao jedan od projektantskih kriterijuma na početku procesa dizajna“.\nRekonstrukcija fasade kao istraživački projekat\nRazmišljajući o procesu smanjenja otpada i gledajući da li je moguće u potpunosti ga se rešiti, novosadski naučnici došli su na ideju kako da realizuju takvu zamisao i od toga razvili ceo dizajnerski pristup.\n„Ukratko, koristimo zagrejanu žicu kako bismo isekli potrebne elemente i onda ih spojili u jednu celinu. Ceo proces se svodi na jednostavan koncept – prilikom isecanja jednog elementa iz bloka stiropora, kako smo ga nazvali pozitiv, ujedno se iseca i drugi element, negativ. Oba elementa pripadaju posebnim pozitiv i negativ celinama koje se međusobno nadovezuju jedna na drugu“, objašnjava Jovanović.\nPraktična primena ovog pristupa je urađena kao istraživački projekat rekonstrukcije fasade jedne manje stambene jedinice u Novom Sadu. Procedura je podrazumevala veliku količinu vremena za kalibrisanje robota, kao i ceo proces sečenja elemenata, lepljenja elemenata u veće celine i njihovog postavljanja na fasadu. Nakon toga bilo je potrebno i gletovanje krivudave forme i krečenje.\nProcedura je podrazumevala veliku količinu vremena za kalibrisanje robota; foto: Marko Jovanović\nNajmanja uvala krivudavih delova je 12 cm od ravni fasade kako bi se omogućila dovoljna zaštita od hladnoće.\n„Za ovu fasadu koristili su stiropor od 5 cm debljine. Međutim, sekli smo blok po širini, duž ivice od 50 cm, kako bismo dobili dva isečena dela. Uzeli smo u obzir da najmanja uvala krivudavih delova bude 12 cm od ravni fasade kako bi omogućila dovoljnu zaštitu od hladnoće“, kaže naš sagovornik.\nKako navodi Jovanović, ovaj projekat je sproveden, između ostalog, jer su imali i podršku Departmana za arhitekturu i urbanizam u Novom Sadu, koji je omogućio nabavku većeg dela stiropora.\nRobot IRB ABB 140; foto: Marko Jovanović\nUobičajenim načinom do neuobičajenog\nRobot koji on i njegove kolege imaju na raspolaganju na Fakultetu tehničkih nauka je IRB ABB 140, koji je robot oko jedan metar visine i sa sličnim opsegom radnog prostora oko sebe.\nUzimajući veličinu žice za sečenje, njegova deksterioznost može da se smanji pa je proces kalibracije alata, kao i elemenata za sečenje odnela najviše vremena.\n„To su upravo stvari koje se istražuju kako bi ovakav pristup bio pristupačan po mnogim aspektima, a ne samo u jednom. Proces sečenja zagrejanom žicom je opštepoznata tema u primeni industrijske robotike u arhitekturi i ovde je samo primenjena na uobičajen način da se napravi nešto neuobičajeno. Nismo u ovom slučaju išli u daljinu, već u širinu“, navodi Jovanović.\nProces sečenja zagrejanom žicom; ilustracija: FTN\nNajveći izazovi prilikom pozicioniranja\nCeo proces rada, dodaje, trajao je oko mesec dana.\n„Krenuli smo da radimo na tome u novembru, kada smo isečene elemente držali na toplom kako bi se zalepili u jednu celinu, pre nego što ih pozicioniramo na fasadu. Napravili smo veću pauzu zbog obaveza i niskih temperatura i u martu naredne godine našli vremena da ponovo nastavimo i završimo sa svim sečenjem i lepljenjem elemenata“, kaže Jovanović.\nDo početka leta uspeli su da sve pozicioniraju na fasadu i urade završne radove, gde su se suočavali sa izazovima kao što su – kako postaviti rabic mrežicu i kako gletovati i krečiti postojećim alatima.\n„Uzimajući u obzir kakav je rezultat, rekao bih da smo izašli na kraj i sa tim“, zaključuje Jovanović.\nPrimena fluidnih formi doprinela razbijanju monotonosti u pristupu dizajniranju; foto: Marko Jovanović\nProcedura je podrazumevala veliku količinu vremena za kalibrisanje robota, sečenja, lepljenja i postavljanja na fasadu.\nKako navodi, o realnoj primeni ovog projekta teško je suditi, jer s jedne strane, primena fluidnih formi može da doprinese razbijanju monotonosti u pristupu dizajniranju fasada savremenih stambenih objekata.\n„Čak i sa manjim krivinama, ovakve fasade, igrom svetlosti i senke, omogućavaju drugačiju teksturu fasade svaki put“, napominje Jovanović, dodajući da dizajn može da se optimizuje da krivine budu unutar traženih granica ili da se proveri da li će takve krivine izazvati zadržavanja vode.\nSa druge strane, iako je za ovaj projekat trebalo više vremena, naš sagovornik smatra da je uz adekvatnu organizaciju, mehanizaciju, radnu snagu i obuku, moguće sprovesti ovakav projekat za mnogo manje vremena.\n„Na taj način, moguće je odvojiti se od statusa quo trenutnih izgleda fasada, ali bez dodatnog otpada koji obično prati dizajn krivudavih formi od stiropora“, napominje Jovanović.\nFleksibilnost i preciznost kao najbitniji aspekti\nPrimenom robotike u procesu izvođenja projekata u arhitekturi otvorena je mogućnost da se elementi objekata, a ponekad i ceo proces izrade objekata olakša u nekoliko aspekata, od kojih su dva najbitnija.\nPrvi aspekt je fleksibilnost – koja omogućava različite pristupe fabrikaciji u okviru jedne mašine. Dok laserski sekač ili CNC glodalica obično koriste jedinstven alat za svoje potrebe, robotu može da se doda bilo koji alat posebno prilagođen određenoj svrsi.\nRobot može da ima hvataljku kao alat i prenosi opeke, može da ima viljušku sa vrelom žicom za sečenje elemenata od polistirena (stiropora), može da razvlači konce za string art ili buši rupe za pozicioniranje linearnih elemenata pod uglom.\nMašine će moći dovoljno da se obuče i pomognu čoveku u izvedbi objekata, a da u potpunosti ne zamene njegovu ulogu.\n„Ono što bi čovek mogao da uradi svojom rukom sa različitim alatima, to može i robot, samo mnogo preciznije. Svaki od ovih pristupa isprobali smo u sklopu raznih istraživačkih radova, koji se mogu videti u okviru naših projekata na stranici Centra za digitalni dizajn“, objašnjava Jovanović.\nUzimajući u obzir da se u procesu realizacije objekata najčešće fabrikuju elementi koji se kasnije spajaju u celinu, preciznost izrade je drugi aspekt, izuzetno bitan prilikom kasnijeg uklapanja.\n„Ako robot služi da 3D štampa ceo objekat ili da zavari armaturu armirano-betonske nadstrešnice, preciznost se, umesto na nivou elementa, sagledava na nivou celog projekta, što opet doprinosi fabrikaciji rešenja identičnih digitalnom modelu. Na taj način štedi se vreme, ali i novac“, navodi on.\nRobotika štedi vreme, ali i novac; foto: Marko Jovanović\nRasprostranjenost robotike u arhitekturi\nKada se prethodni aspekti fleksibilnosti i preciznosti uzmu u obzir, može se zaključiti da je primena robotike raznovrsna. Samim tim je i njena rasprostranjenost velika.\n„Pored izvršavanja predoređenih radnji u fabrikama širom sveta, u arhitekturi je primena robotike prisutna, ali, prema mom mišljenju, više u okviru istraživanja i provere određenih kreativnih pristupa nego učestale primene na gradilištima“, ističe Jovanović.\nGlavni razlozi za to su, kako navodi, cena mehanizacije i obuke, kao i vreme potrebno da se pristupi fabrikacije isprobaju na mnoštvu primera u velikoj razmeri i time uspostave kao efikasni.\nZbog toga naš sagovornik gleda na rasprostranjenost robotike u arhitekturi kroz kreativne industrije, jer će takvi pristupi, kaže, ako su dovoljno dobri, naći stalnu primenu i u praksi.\nMašina i čovek zajedno radili na realizaciji projekta; foto: Marko Jovanović\nSve što može, neka uradi mašina\nTokom procesa fabrikacije, on i njegove kolege obično se nose jednom mišlju – sve što može, neka uradi mašina. Međutim, kako dodaje, ceo proces fabrikacije nije donošenje odluke između toga šta mašina radi, a šta čovek, već da mašina i čovek zajedno rade na tome da se projekat realizuje.\n„Uzimajući razvoj veštačke inteligencije, smatram da će mašine moći dovoljno da se obuče i pomognu čoveku u izvedbi objekata, a da u potpunosti ne zamene njegovu ulogu“, navodi na kraju Marko Jovanović.\nNaziv: ZWM EPS Fasada\nMesto:Novi Sad, Srbija\nAutori projekta: Marko Jovanović, Marko Vučić\nGodina izgradnje: 2018-2019.\nIzvođači: Marko Jovanović, Slobodan Rajić\nFotografije: Marko Jovanović\n#Centar za digitalni dizajn #fakultet tehnickih nauka #fasada #marko jovanovic #novi sad #robot #robotika


Čekajući vetar, 10. 10. 2021.\nENERGETIKА (KRAGUJEVAC): POČETAK GREJNE SEZONE 2021/2022 (VIDEO)\nSrbija može da se dekarbonizuje, priroda joj u tome neće smetati - naprotiv. Kažu stručnjaci da je sada jeftinije proizvoditi struju iz obnovljivih izvora energije, nego iz lignita. O budućnosti domaće energetike govore Aleksandar Macura iz RES Fondacije, Nikola Rajaković, profesor Elektrotehničkog fakulteta i predsednik Saveza energetičara i Nikola Stamenov, direktor razvoja za Srbiju kompanije CWP.\nDa bi skrenula pažnju javnosti na problem ilegalne gradnje u Specijalnom rezervatu prirode Uvac, Svetska organizacija za zaštitu prirode WWF oglasila je smeštaj za odmor koji ne sme da postoji. Kampanja „Vila Divljina", kao deo projekta „Da nam klima štima", jedna je od tema razgovora sa gošćom emisije Duškom Dimović.\nNajava privatizacije Instituta za vodoprivredu „Jaroslav Černi" uznemirila je deo javnosti, posebno ekološke aktiviste. Zašto, čućete od Vesne Jakovljević iz Udruženja OSNA.\nEnergetika Kragujevac: Početak grejne sezone 20212022 (VIDEO)


Smanjena kazna prvooptuženoj u aferi sa penzijama - SDCafe.rs\nHome\tInfoHronika\tSmanjena kazna prvooptuženoj u aferi sa penzijama\nSmanjena kazna prvooptuženoj u aferi sa penzijama\nApelacioni sud u Beogradu kaznio je sa četiri godine zatvora Goricu Petković, optuženu da je većem broju osoba omogućila da nelegalno ostvare pravo na invalidsku penziju.\nTime je Apelacioni sud prepolovio kaznu Višeg suda u Smederevu koji je optuženu, bivšeg pravnog referenta Fonda PIO u Smederevu, osudio na osam godina.\nGorici Petković se u kaznu računa i vreme od 39 meseci provedenih u pritvoru.\nApelacioni sud je utvrdio da je Viši sud u Smederevu u pojedinim delovima presude bitno povredio odredbe krivičnog postupka, dok je u nekim delovima nepravično kvalifikovao delo. Tadašnji Okružni sud u slučaju nelegalnih invalidskih penzija, krajem septembra 2005. podigao je optužnicu protiv 32 osobe, od toga 19 lekara iz Smedereva, Majdanpeka, Bora, Beograda i Zemuna i njihovim pomagačima koji su, prema sudskim spisima, kriminalnim radnjama omogućili većem broju osoba da ostvare invalidsku penziju.\nNa zatvorske kazne Viši sud u Smederevu osudio je, pored Gorice Petković, još pet lekara i jednog višeg referenta PIO fonda, dok su optuženi Mladen Knežević i Veselin Gmitrović oslobođeni krivice zbog nedostatka dokaza.\nU istom predmetu nelegalnih penzija, primanja mita i falsifikovanja službenih isprava, ali po zasebnoj optužnici, podignutoj 2005. godine, sedam i po godina u Višem sudu u Smederevu sudi se gradonačelniku Smedereva Jasni Avramović i Živoslavi Branković.\nSmederevci cvokoću, toplana nema mazuta\nProtivgradna zaštita sa 17 stanica i po...


POLICIJA RAZVALJUJE VRATA I UPADA U STAN Pogledajte snimak pretresa stana osumnjičenog za UBISTVO STRAHINJE STOJANOVIĆA (VIDEO) – OnlineVesti\nPOLICIJA RAZVALJUJE VRATA I UPADA U STAN Pogledajte snimak pretresa stana osumnjičenog za UBISTVO STRAHINJE STOJANOVIĆA (VIDEO)\nby admin September 21, 2020, 7:26 pm 1.6k Views\nFoto: MUP Srbije / screenshot\nPripadnici Ministarstva unutrašnjih poslova u Beogradu, u saradnji sa Višim javnim tužilaštvom, identifikovali su M. L. (1970), osumnjičenog za ubistvo Strahinje Stojanovića (1990) na Novom Beogradu, a danas su upali u stan iz koga je, kako se sumnja, krenuo na izvršenje dela.\nM. L. je 13. septembra ove godine u jutarnjim časovima, iz stana na Vračaru otišao električnim biciklom do jedne podzemne garaže u Novom Beogradu, gde je na automobil Strahinje Stojanovića postavio improvizovanu eksplozivnu napravu.\nPodsećamo, Stojanović je ubijen 13. septembra, kada je eksplodirala bomba postavljena ispod njegovog vozila. Stojanović je u stravičnoj eksploziji ostao bez obe noge i neko vreme je bio svestan i davao je znake života, ali je ubrzo podlegao jezivim povredama.\nSa njim se u vozilu u tom trenutku nalazila njegova devojka Kolumbijka Sonja Suarez Gomez.\n“DROGIRAN JE BACIO DVE BOMBE NA SVOJU KUĆU” Poznanici Aleksandra čije je telo pronađeno u bunaru kod Obrenovca otkrili da je pokušao da ubije OCA I BABU\nOD ŠVERCA DROGE DO PRIVATNOG BIZNISA Pop i transvestit koji su prevozili SKANK danas vode drugačije živote. Jedan se ODSELIO IZ SRBIJE, drugi otvara salon lepote\nPolicija je obavila uviđaj i uzima izjave direktora i zaposlenih, nakon toga ćemo znati više detalja o tragediji\nPRESREĆU, VREĐAJU, ZASTRAŠUJU Apatinac koji je zaustavio taksi sa migrantima pa ih MALTRETIRAO “zaradio” prijavu, a to nije prvi put da su izbeglice na meti NASILNIKA\nUMRO NAJVEĆI KRVNI OSVETNIK IZ CRNE GORE Likvidirao je ubicu SINA JEDINCA, pa ćeliju delio sa Žarkom Lauševićem


Potpisani ugovori o renoviranju tri osnovne škole – Visoko.ba\nImali smo stalne probleme vlaženja zidova i još mnogo problema zbog ovakvog krova. Napravili smo jedan projekat sa kojim smo aplicirali prema Općini, a iz Općine su nam javili da su planirana sredstva za Kapitalna ulaganja u škole.\nNjenim dolaskom u posljednjih nekoliko godina škole su dobile osobu s kojom mogu sarađivati. Mislim da su ulaganja u renoviranje ove škole oko 100.000 maraka, a još dosta projekata nas očekuje i u budućnosti“.- rekao nam je Ramiz Brkić, direktor OŠ „Kulin ban“.\nIzdvojena su značajna sredstva za sve školske objekte na području naše općine. Moram izdvojiti školu „Mula Mustafa Bašeskija“ u Donjem Moštru za koju je Općina Visoko izdvojila preko 100.000 maraka u protekle dvije godine.\nDanas potpisujemo ugovore sa ukupno šest školskih ustanova na području visočke općine. Općina Visoko je za tu namjenu izdvojila preko 50 hiljada maraka za sanaciju krovnih površina, toaleta, zamjenu drvene stolarije, dakle, za sve ono što je bilo prema zahtjevima škola najneophodnije da se uradi kako bi učenici imali što kvalitetnije uvjete za svakodnevne aktivnosti.\nBez obzira na to što nemamo direktnu nadležnost kada su škole u pitanju, mi ćemo i u budućnosti nastaviti sa podrškom svim školama i njihovim direktorima u realizaciji svih aktivnosti, naravno sve u sklopu naših objektivnih mogućnosti“, rekao je Emir Fejzović – pomoćnik načelnice u Službi za lokalni ekonomski razvoj, komunalne poslove i zaštitu okoline.\nU OŠ „Safvet beg Bašagić“ potpisan je ugovor o sanaciji mokrih čvorova. Direktorica ove škole Selma Trebo nije krila zadovoljstvo povodom realizacije ovog projekta:\n„Općina Visoko nam je obezbijedila sanaciju mokrih čvorova, sa kojim već duže vrijeme imamo problema. Pozdravljamo ovaj sjajan čin načelnice Amre Babić i nadamo se daljoj saradnji.\nU školi imamo mokre čvorove za odrasle, djecu od petog do devetog razreda i imamo mokre čvorove za niže razrede. Izuzetno nam je potrebno da se uradi ovo renoviranje, koje će uvjete u ovoj školi podići na viši nivo“.\nU OŠ „Mehmedalija Mak Dizdar“ u Dobrinju potpisan je ugovor o renoviranju stolarije. Još jedan projekat aktuelne vlasti, koji će doprinijeti poboljšanju sveukupnih uvjeta za učenike ove škole.\n„Naša škola je konkretno dobila sredstva za sanaciju prozora na nekoliko učionica. Koristim priliku da se zahvalim načelnici Amri Babić na izdvojenim sredstvima, jer ovo će poboljšati uslove rada, pogotovo u zimskom periodu. Svakako, radujemo se i novim projektima u budućnosti“, rekao je direktor Tarik Hadžić.\n← Reagovanje navijačke skupine “Demoni” Visoko nakon dešavanja u Kaknju\n“Dani organske proizvodnje” 11.09.2017. →


Ministarstvo poljoprivrede, šumarstva i vodoprivrede ima otvoren Javni poziv za podnošenje prijava za utvrđivanje prava na korišćenje bespovratnih sredstava u okviru Projekta za konkurentnu poljoprivredu u 2021. godini, sa finansiranjem od strane Svetske banke.\nUkupna vrednost investicija iznosi u dinarskoj protivrednosti od 20.000 do 50.000 evra, tj. minimalni iznos bespovratnih sredstava od 10.000 – 25.000 EUR. Za sprovođenje Prvog javnog poziva u 2021.godini, opredeljena su sredstva u iznosu od 700.000.000 dinara.\nCiljna grupa ovog konkursa su:\nMladi poljoprivredni proizvođači u ugroženim područjima (nerazvijene/siromašne opštine).\nBespovratna sredstva utvrđuju se u procentualnom iznosu od 50% od vrednosti prihvatljivih troškova, uključujući i pripadajuće poreze. Od preostalih 50%, obezbeđuju se 10% iz sopstvenog učešća, a 40% iz kredita.\nBespovratna sredstva u okviru programa podrške izmedju ostalog obuhvataju kapitalne investicije za nabavku i instaliranje nove opreme u svrhu korišćenja obnovljivih izvora energije i unapređenja energetske efikasnosti (korišćenje solarne energije).\nPrihvatljive investicije se odnose na unapređenje konkurentnosti u oblasti primarne poljoprivrede koja obuhvata: proizvodnju mleka, mesa, akvakultura, pčelarstva, biljnu proizvodnju, proizvodnju voća, povrća, grožđa i cveća. Na konkurs u skladu sa Pravilnikom mogu da se jave poljoprivredna gazdinstva, mikro, mala i srednja preduzeća, koji treba da ispunjavaju uslove u pogledu maksimalne veličine obradivih površina, odnosno broja grla.\nNaravno, vredi koristiti bespovratna sredstva. Ukoliko ste zainteresovani da konkurišete za investicije za energetsku efikasnost i opremu za solarnu energiju:\nsolarne elektrane na krovu objekta ili\nobratite nam se na e-mail info@conseko.rs ili na telefon 011/297-1995.\nConseko d.o.o. će Vam pružiti podršku za pripremu prijave i kasnije izvođenje projekta. Rok za podnošenje prijava je do 4. juna 2021.\nKorisnik bespovratnih sredstava može početi sa investicijama i aktivnostima, predviđenim Projektom, nakon potpisivanja Ugovora i nakon što sredstva u punom iznosu od vrednosti prihvatljivih troškova budu uplaćena na namenski račun kod poslovne banke.\nProjekat konkurentne poljoprivrede u Srbiji je zajednička inicijativa Ministarstva poljoprivrede, šumarstva i vodoprivrede i Svetske banke koji uvodi novi model finansiranja kako bi se osnažili mali i srednji poljoprivredni proizvođači i preduzeća i unapredila konkurentnost poljoprivredne proizvodnje.


Sve o #NSF2022 ulaznicama i informacije o "No Sleep Till EXIT" događaju – No Sleep Festival\nZa kupce koji još nisu refundirali No Sleep till EXIT ulaznice postoji nekoliko opcija: za ulaznice kupljene po ceni od 490 do 690 dinara, posetioci mogu da biraju jedan festivalski dan u klubu Drugstore; za ulaznice kupljene po ceni od 890 do 1.590 dinara, posetioci mogu da biraju jedan festivalski dan u hangaru Matrez; za VIP ulaznice po ceni od 1.990 dinara i više, posetioci mogu da biraju jedan VIP festivalski dan u hangaru Matrez. Proces registracije za dan po izboru biće definisan naknadno, posle objave programa drugog dana festivala. Ukoliko im ne odgovaraju novi datumi i opcije, svi kupci No Sleep till EXIT ulaznica moći će da refundiraju ulaznice.\nViše informacija o procesu refundacije pronađi ovde.


Si: Srbija je za Kinu iskren prijatelj i pouzdan partner\nO značaju saradnje i prijateljstva sa Srbijom govori i, kako je dodao, podatak da je Srbija prva zemlja u ovom regionu sa kojom Kina zaključuje sporazum o strateškom partnerstvu.\nKako je istakao, ideja je da se bar jednom godišnje predsednici dve zemlje sastanu, kako bi zajednički produbili odnose koji se tiču različitih sveukupnih aspekata i na taj način prošili saradnju na vojnom i na svim drugim planovima.\nSi je u obraćanju medijima u Palati Srbija u Beogradu rekao da su odnosi dve zemlje u usponu, da neprekidno rastu i da se produbljuju.\n"Postoji istorijska potvrda ovih odnosa. Kina želi da nastavi da produbljuje prijateljske odnose sa Srbijom i da dve zemlje nastave da budu pouzdani partneri", rekao je Si.\nOn je naveo da je veoma srećan što je poseta Srbiji protekla u lepoj organizaciji i prijemu sa srpske strane.\n"Ovo je jedan korak u produbljivanju odnosa između dve zemlje i želim da izrazim najdublje poštovanje", rekao je Si, navodeći i da je srpska istorija i kultura duga i da sve to na narod Kine ostavlja veoma dubok utisak.\n"Kina se zalaže za to da obe strane pođednako budu faktori stabilnosti na međunarodnom planu", rekao je Si i naglasio da Srbija ima značajnu ulogu na putu "jedan pojas-jedan put", na kojme se očekuje povećanje obima tgovine i investicija i veće ostvarivanje potecijala za saradnju".\nOn je rekao da će se na taj način pojačati i produbiti odnos koji su dva naroda već uspostavila i u okviru projekta "16+1 Kina i zemlje jugoistočne Evrope".\nDačić: I za nas ZSO zatvorena tema, jer mora da se realizuje 8\nVučić i Erdogan danas u Istanbulu razgovaraju tet-a-tet 9\nDa li će Amerika biti uključena u političko rešavanje kosovskog pitanja 17\nĐurić: U ponedeljak samo razgovori na tehničkom nivou 50\nLajčak: Pregovarači 28. septembra u Briselu, bez ZSO na agendi 79\n9:43 September 25, 2020


Vidović: Privreda u Srpskoj se oporavlja - Glas Srpske\nSrna 22.09.2021 15:25\nBANjALUKA - Ministar finansija Republike Srpske Zora Vidović istakla je danas u Banjaluci da se privreda u Srpskoj oporavlja, ali da posebnu pažnju treba usmjeriti na prevenciju širenja pandemije virusa korona.\n"Povoljnim ekonomskim rezultatima doprinijele su pravovremene mjere Vlade, ali je značajna i uloga Svjetske banke koja je u prethodnom periodu pružala podršku Republici Srpskoj, jačanju malih i srednjih preduzeća, ulaganju u lokalni razvoj, zdravstvo, poljoprivredu, te putnu infrastrukturu", navela je Vidovićeva, koja je razgovarala sa predstavnicima Svjetske banke.\nOna je istakla da je u narednom periodu u fokusu realizacija projekta kojim će biti povećana otpornost poslovnih subjekata za vrijeme i nakon izbijanja virusa korona, te pružena pomoć u obezbjeđivanju obrtnog kapitala i investicija za mikro, mala i srednja preduzeća.\nMeđu značajnim projektima koji bi trebalo da budu realizovani u Republici Srpskoj su projekat rehabilitacije puteva, projekat za unapređenje zdravstvenog sektora, te oporavka i podrške poslovnim subjektima, saopšteno je iz Biroa Vlade Srpske za odnose sa javnošću.\nTrenutni portfolio Svjetske banke u BiH iznosi 403 miliona američkih dolara.\nVidovićeva je razgovarala sa regionalnim direktorom Svjetske banke za Balkan Lindom Van Gelder, direktorkom Svjetske banke za strategije i operacije u Evropi i centralnoj Aziji Šaoćing Ju i šefom Kancelarije Svjetske banke u BiH Kristoferom Šeldonom.


SAD najavile demarš Rusiji zbog incidenta u Tihom okeanu - BIGportal.ba\n8 Juna, 2019 8 Juna, 2019 0190\nSAD najavile su da će uložiti formalni diplomatski protestni demarš Rusiji zbog neprofesionalnog mornaričkog manevra jednog od ruskih borbenih brodova. Sa druge strane, za incident u Tihom okeanu, kada je zamalo došlo do sudara ratnih brodova SAD i Rusije, Moskva je ranije optužla Vašington. Vršilac dužnost američkog ministra odbrane Patrik…\nSAD najavile su da će uložiti formalni diplomatski protestni demarš Rusiji zbog neprofesionalnog mornaričkog manevra jednog od ruskih borbenih brodova.\nSa druge strane, za incident u Tihom okeanu, kada je zamalo došlo do sudara ratnih brodova SAD i Rusije, Moskva je ranije optužla Vašington.\nVršilac dužnost američkog ministra odbrane Patrik Šenehen rekao je novinarima u Pentagonu da će ruska i američka vojska razgovarati.\n“Naravno uputićemo im demarš, ali je za mene bezbednost najvažnija”, rekao je on, prenosi Rojters.\nTo, kako je dodao, SAD neće odvratiti od izvođenja svojih operacija.\nPrethodno se oglasila Ruska Pacifička flota, koja je saopštila da je Moskva uložila protest komandi vojske SAD nakon što je, kako tvrdi, američka krstarica omela prolazak razaraču “Admiral Vinogradov”, prišavši mu na oko 50 metara.


PAZI SE(X) – Centar E8\nAdolescencija je izazovan i zahtevan period u razvoju mladića i devojaka. Sa jedne strane se spremaju za odraslo doba, gde su im potrebne nove veštine i ponašanja, a sa druge strane dolaze u situacije u kojima isprobavaju ta nove oblike i moguće posledice. Ovo je vreme kada narasta njihova nezavisnost, uticaj vršnjaka je veći i počinju da stupaju u seksualne odnose. Istraživanja u regionu pokazuju da preko 50% mladih ljudi postanu seksualno aktivni u srednjoj školi, naročito u uzrastu od 16 – 18 godina. Pored toga, mnogi mladi ljudi počnu ranije, od osnovne škole. Činjenice su nam pokazale da rad i edukacija na teme seksulano reproduktivnog zdravlja su veoma važne jer na pravi način pružaju mladima znanje koje nije prisutno u formalnom obrazovanju, a neophodno je kako bi pravovremeno zaštili od riskatnog ponašanja ili odluka koje mogu da imaju fatalne posledice.\nPAZI SEX sajt je deo obrazovne komponente Inicijative mladića (IMI), programa koji se sprovodi od 2006. godine u zemljama Zapadnog Balkana sa mladićima (mladima uopšte) i u čiji smo rad uključeni kroz razne projekte.\nPAZISE(X) aplikacija je nastala kao nadogradnja sajta i inicirana je sve većom upotrebom savremenih digitalnih uređaja od strane mladih. Na ovaj način smo produbili i približili edukativnu komponentu o seksualno reproduktivnom zdravlju.\nTakođe u srednjim školama organizujemo radionice gde vršnjački edukatori prenose znanje, informacije i konkretne korake kako bi pomogli i uticali na zdrav, bezbedan seksualan život mladića i devojaka. Istovremeno ih podstiču da razmisle o nekim važnim pitanjima kada razmišljaju o stupanju u seksualan odnos.\nU okviru programa smo obeležili Međunarodni dan mladih 12. avgust gde je fokus upravo bio na promociji zdravih stilova života i seksualno reproduktivnog zdravlja. Događaj je bio organizovan na Adi Ciglanliji gde su prolaznici mogli da razgovaraju sa našim edukatorima, mogli da se slikaju u Photoboot kabini i dobiju edukativan materijal.


Neophodna revizija 11 kosturnica u BiH\nMirsada Lingo 24.02.2012 18:15\nSARAJEVO - Revizija posmrtnih ostataka NN lica u 11 kosturnica u BiH treba da bude urađena, saglasna su sva tri člana Kolegijuma direktora Instituta za nestale osobe BiH, ali još nije utvrđeno na koji način će to biti riješeno, što je ovih dana izazvalo buru negodovanja udruženja porodica nestalih iz oba entiteta.\nNakon najave da će biti izvršena revizija u kosturnicama gdje ima između 3.500 i 4.000 tijela pobunila su se prvo udruženja iz RS, a nakon toga su negodovala i udruženja iz FBiH.\nMilutin Mišić, član Kolegijuma direktora Instituta, ocijenio je juče da je revizija u kosturnicama prioritet te da mora biti izvršena, iako je nekoliko dana ranije kazao da nije usaglašen nacrt naredbe koji je iz Instituta upućen Tužilaštvu BiH, odnosno da on to nije podržao.\n"Mi smo samo jedan dio u lancu rješavanja ovog problema. Nadam se da ćemo pokrenuti sve nadležne da odrade svoj posao po ovom pitanju, jer se radi o naredbi za 3.000 do 4.000 neidentifikovanih lica i smatram da tužilaštvo, sudovi i drugi nadležni u svemu ovome treba da zauzmu svoje mjesto", kazao je Mišić.\nMarko Jurišić, predsjedavajući Kolegijuma direktora Instituta, ponovio je juče da nije samoinicijativno uputio naredbu Tužilaštvu BiH nego je to radni materijal, koji bi nakon dorade trebalo da bude osnov za reviziju.\nStav o naredbi daće Tužilaštvo BiH, nakon čega će konačna odluka biti usaglašena između Instituta, ICMP-a, Tužilaštva BiH, te okružnih, kantonalnih i entitetskih tužilaštava.\nČlan Kolegijuma direktora Amor Mašović rekao je da prilikom izrade radnog materijala Institut nije kontaktirao nijedno udruženje porodica nestalih, o čemu će konačnu odluku donijeti nadležni organi.\nOn kaže da bi se sprovođenjem naredbe "vratilo dostojanstvo mrtvima bez imena i prezimena i pomoglo u smiraju živima".\n"Mi koji smo radili ovu naredbu napravili smo izuzetak prema spomen-kosturnicama i rekli da će NN tijela u njima ostati, osim ako tužilac ustanovi da postoji poseban razlog da neka od njih treba vratiti tamo odakle su iskopana", kazao je Mašović.\nDodao je da je ovaj proces iniciran 2008. godine, kada je bivši član Savjetodavnog odbora Instituta Boro Peulić izrazio zabrinutost zbog više od 600 neidentifikovanih tijela u kosturnicama u Banjaluci, Istočnom Sarajevu i Nevesinju.\nJurišić je istakao da Institut ne ekshumira tijela sa grobalja, već "samo tamo gdje postoje dobre indicije uzimaju rezervni uzorak za DNK analizu".\nU prošloj godini Institut za nestale osobe BiH ekshumirao je 445 posmrtnih ostataka žrtava rata, nestalih osoba u BiH, identificirane su 872 osobe, a ukupno je obavljeno 780 predvizita.\nVigemark: Neće biti nametanja rješenja u vezi sa Izbornim zakonom\nZvizdić: Ne postoji 'glavna' država na Balkanu\nPočinje žalbeni pretres Radovanu Karadžiću\nDodik: Formirati komisiju da utvrdi ima li proizvodnje oružja u Federaciji BiH


Poslednje zasedanje Gradskog štaba za vanredne situacije | RTK\nNakon ukidanja vanredne situacije, u Kruševcu je danas održano poslednje zasedanje Gradskog štaba za vanredne situacije. Podneti su izveštaji nadležnih službi i doneti zaključci o upućivanju dve građevinske mašine u Varvarin i izdavanju potvrda za prodaju proizvoda poljoprivrednim proizvođačima sa prostora koji nisu ugroženi poplavama.\nPovodom zahteva nekih škola i obrazovnih ustanova za organizovanje vannastavnih aktivnosti na području grada Kruševca, Gradski štab za vanredne situacije, na današnjem zasedanju, doneo je predlog zaključka da pomenute obrazovne ustanove, preko nadležne Školske uprave Kruševac, upute zahtev Ministarstvu prosvete radi dobijanja odobrenja od Republičkog štaba za vanredne situacije, navodi član štaba Dušan Todorović.\nZbog povećanog broja pacijenata koji se u predhodnih 48 sati zdravstvenim ustanovama javljaju zbog ujeda komaraca i krpelja,Veterinarska stanica Kruševac sutra organizuje vanredno zaprašivanje na teritoriji grada. Na zahtev opštinskog štaba za vanredne situacije Varvarin, sa zahtevom za upućivanje pomoći u građevinskoj mehanizaciji i stručnim licima za procenu štete, štab je doneo sledeći predlog zaključka.\nZbog pojave skupljanja ribe iz bara i zaostale vode, sa privatnih poseda, nadležne službe upozoravaju da ona nije bezbedna i ne treba je koristiti za ishranu. Prema zahtevu Ministarstva poljoprivrede i Fitosanitarne inspekcije Kruševac, predloženo je da se proizvođačima sa prostora koji nisu ugroženi poplavama budu izdavane potvrde za prodaju poljoprivrednih proizvoda, predlozi su zaključaka sa poslednjeg zasedanja Gradskog štaba za vanredne situacije u Kruševcu.\nPrethodno : Mesna zajednica Lazarica jedna od prvih uključenih u prikupljanje pomoći\nSledeće : U trsteničkoj opštini radovi na raščišćavanju terena


Bogdanović: Abazovićeve insinuacije da DPS podržava negiranje genocida su konstrukcije nedostojne ozbiljnih ljudi - PORTAL REVIJE FOKUS\nBogdanović: Abazovićeve insinuacije da DPS podržava negiranje genocida su konstrukcije nedostojne ozbiljnih ljudi\nDok je prošlog mjeseca poručivao kako Leposavić nije negirao genocid u Srebrenici, sada optužuje druge da neće da ga smijene zbog – negiranja genocida”, kazao je Bogdanović. Prema njegovim riječima, Abazović već danas “očajava” što DPS nije u parlamentu\nInsinuacije da Demokratska partija socijalista (DPS) podržava negiranje genocida su konstrukcije koje su nedostojne ozbiljnih ljudi, kazao je generalni sekretar DPS-a Aleksandar Bogdanović.\nPotpredsjednik Vlade Dritan Abazović rekao je danas da DPS, odlukom da ne prisustvuje sjednici Skupštine kad se bude glasalo o smjeni ministra pravde Vladimira Leposavića, podržava negiranje genocida.\nBogdanović je u reagovanju naveo da je, što se tiče DPS-a, pitanje genocida u Srebrenici apsolutno nesporno.\n“On se dogodio, što ćemo, za razliku od aktuelne Vlade, uvijek reći otvoreno i jasno, bez uvijenih formi. Tako je bilo i kada smo u Skupštini usvajali Rezoluciju, ali i desetak godina nakon toga, kada se predsjednik Đukanović obratio prisutnima u Memorijalnom centru u Srebrenici”, kaže se u reagovanju.\nBogdanović je rekao da je možda najveći problem Abazovića njegov konstantni sukob sa samim sobom.\n“Dok je prošlog mjeseca poručivao kako Leposavić nije negirao genocid u Srebrenici, sada optužuje druge da neće da ga smijene zbog – negiranja genocida”, kazao je Bogdanović.\nPrema njegovim riječima, Abazović već danas “očajava” što DPS nije u parlamentu.\n“Ako je uopšte i potrebno odgovarati na Abazovićeve pokušaje zamjene teza, onda on odlično zna da DPS ne prisustvuje sjednici i odborima u Skupštini zbog parlamentarne tiranije, odnosno slučaja sa izmjenama tužilačkog zakona, koji Crnu Goru vodi ka mogućim problemima na njenom evropskom putu. I to je sve”, rekao je Bogdanović.\nKako je naveo, insinuacije da DPS podržava negiranje genocida su konstrukcije nedostojne ozbiljnih ljudi, piše agencija Mina, prenose Vijesti.\nBogdanović je poručio Abazović da nije problem u DPS-u.\nFoto: Aleksandar Bogdanović (DPS)\nTags: Aleksandar BogdanovićDritan AbazovićgenocidinsinuacijeSrebrenica\nPrethodna priča Strahote Gaze: Dječak Aziz (10) satima bio pod ruševinama uz poginule roditelje i dva brata\nSledeća priča Ministar Mitrović se izvinio gledaocima emisije “Načisto”: “Nijesam se spremao za ovakva pitanja”\ndrdrago\tAugust 11, 2016


Maj – Miroslavljevo jevanđelje u Beču\nObjavljeno 3. јун 2017.\nNaravno u ovom slučaju, radilo se o fototipskom izdanju koje je štampano u Johanesburgu, u Južnoafričkoj Republici i predstavlja vernu, savršenu kopiju originala, kako po sadržaju tako i po spoljašnjem izgledu. Izdavači su 1998. godine bili Autorsko-izdavačka zadruga “Dosije” i Službeni list SRJ.\n“Velika je privilegija imati ovu knjigu među nama, dodirnuti je i listati, jer, iako je to fototipsko izdanje, njegov kvalitet i vernost orginalu su posebni i pomažu nam da budemo ponosni na ovu značajnu kulturnu tekovinu” rekao je predsednik Prosvjete Srđan Mijalković, zahvalivši se svima koji su doprineli ovom značajnom kulturnom događaju. On je najavio predstavljanje još jedne značajne knjige 17. juna u Beču, kada će Prosvjeta predstaviti Antologiju Johana Lavundija „Od A do Š: Osam vekova srpske poezije /Von A bis Z: Acht Jahrhunderte serbischer Poesie” na srpskom i nemačkom jeziku i pozvao prisutne da dođu u salu crkve Sv. Save u trećem Bečkom okrugu, gde će se promocija održati.\nTagovi:Srpska pravoslavna crkvaТрибина\nMart – Deveti evropski fejsbuk pesnički Festival u Novom Sadu


RS stimuliše privredu i kreira povoljan ambijent za investitore - Akta.ba\nRS stimuliše privredu i kreira povoljan ambijent za investitore\n05.03.2019. 12:19 / Izvor: Akta.ba\nVlada Republike Srpske sprovodi niz reformskih mjera s ciljem stimulisanja privrednih aktivnosti i kreiranja povoljnijeg ambijenta za investiranje i podržaće svaku incijativu koja može doprinijeti razvoju privrede i otvaranju novih radnih mjesta, istakao je predsjednik Vlade Radovan Višković u razgovoru sa ambasadorom Slovačke u BiH Martinom Kačom.\nNa današnjem sastanku u Banjaluci iskazano je zadovoljstvo dosadašnjom saradnjom Republike Srpske i Slovačke, te ocijenjeno da pozitivna iskustva u vezi sa ulaganjima slovačkih investitora u Srpskoj predstavljaju dobru osnovu za realizaciju novih investicija i projekata, naročito u oblasti poljoprivrede i energetike.\nNaglašeno je da je važno da što prije bude završen proces formiranja vlasti na svim nivoima u BiH, da bi bila obezbijeđena koordinacija neophodna za nastavak reformi i realizaciju značajnih infrastrukturnih projekata od interesa za građane, saopšteno je iz Biroa Vlade Srpske za odnose sa javnošću.\nZajednički je ocijenjeno da je proces pridruživanja Evropskoj uniji od strateškog značaja za zemlje Balkana, a Višković je istakao da su institucije Srpske pokazale jasnu opredijeljenost i daju doprinos procesu evropskih integracija uz puno uvažavanje ustavnog uređenja i nadležnosti.\nVišković i Kač su razmijenili mišljenja o aktuelnim političkim i ekonomskim temama u RS-u, BiH i regionu, sa osvrtom na proces evropskih integracija.


U Velikoj sali zgrade Županije 15. maja 2019. godine održano je predavanje „Izazovi, iskustva i metode u vaspitno-obrazovnom radu sa učenicima migrantima“ u organizaciji Pokrajinskog ombudsmana.\nPredavač je bila Mendi Mening (Mandy Manning) koja je proglašena za nastavnicu godine u Sjedinjenim Američkim Državama za 2018. Ona je predstavila svoj rad sa učenicima koji su se kao izbeglice doselili u Ameriku. Najbitniji deo u procesu njihovog obrazovanja, po njenom mišljenju, jeste uključivanje u novu sredinu. Mendi Mening je u Srbiju došla kako bi prenela svoje iskustvo u radu sa migrantima i pohvalila je način na koji se ljudi u Srbiji odnose prema njima i inkluziju dece migranata u školovanje zajedno sa decom iz Srbije.\nZamenik Pokrajinskog ombudsmana za prava deteta Milan Dakić rekao je da su iskoristili priliku da se još jednom nađu u Somboru zato što se zna kakvo mesto on zauzima u obrazovanju u našoj zemlji i da će studentima Pedagoškog fakulteta ovo predavanje preneti iskustva gospođe Mening koja će im koristiti u daljem radu. „Najveću podršku treba da imaju naši učitelji i nastavnici. Migranti verovatno neće ostati ovde, nisu imali mnogo toga da ponesu sa sobom, neće imati ni da odnesu, ali hoće obrazovanje i hoće utiske o humanosti, o solidarnosti naših ljudi, a to su stvari koje našu Srbiju čine stvarno lepom“ istakao je Dakić.\nU ime domaćina, grada Sombora, prisutne je pozdravio zamenik gradonačelnice Antonio Ratković i zahvalio se svim nastavnicima i drugim prosvetnim radnicima koji se bore i trude da deca migranti iz Prihvatnog centra u Somboru imaju uslove za obrazovanje koje imaju i naša deca.\nViše iz ove kategorije « Italijanska mandolina u svečanoj sali Gradske kuće u Somboru\tBolji komfor za starije u Gerontološkom centru Sombor »


Svetski dan metrologije 2018. godine | ATS\nSvetski dan metrologije 2018. godine\n20. maj, Svetski dan metrologije, je dan kada se obeležava godišnjica potpisivanja Metarske konvencije iz 1875. godine. Ovaj sporazum obezbeđuje osnovu za uniformnost merenja širom sveta na kom počivaju naučna otkrića i inovacije, industrijska proizvodnja i međunarodna trgovina, kao i unapređenje kvaliteta života i zaštita životne sredine na globalnom nivou. Republika Srbija je pristupila konvenciji 1878. godine.\nTema Svetskog dana metrologije 2018. godine je Stalna evolucija Međunarodnog sistema jedinica. Tema je izabrana u iščekivanju formalnog usvajanja jedne od najvećih promena od nastanka Međunarodnog sistema jedinica – SI na redovnom sastanku Generalne konferencije za tegove i mere, koje se očekuje u novembru 2018. godine. Predložene promene zasnovane su na rezultatima istraživanja novih metoda merenja koje koriste kvantne pojave i prirodne konstante kao osnovu. Međunarodni sistem jedinica - SI predstavljaće skup jedinica i definicija, od kojih će svaka biti zasnovana na zakonima fizike tako da daju osnovu za usvajanje unapređenja u metrologiji i tehnologiji, kako bi se zadovoljile potrebe budućih korisnika u predstojećim godinama.\nNacionalni metrološki instituti širom sveta stalno unapređuju metrologiju kao nauku i sprovode validaciju novih tehnika merenja bez obzira na nivo preciznosti koji se zahteva. Oni takođe učestvuju u poređenjima, koja organizuje Međunarodni biro za tegove i mere (BIPM), čime se obezbeđuje pouzdanost rezultata merenja širom sveta.\nNa ovaj dan se slavi doprinos svih ljudi koji, u ime svih nas, rade tokom cele godine u međuvladinim i nacionalnim organizacijama.\nSve detaljnije informacije o ovom događaju možete pronaći na sledećoj adresi: http://www.worldmetrologyday.org/\nili ukoliko posetite internet prezentaciju Direkcije za mere i dragocene metale: http://www.dmdm.rs/cr/index.php


JBL All Weather AW i AW Compact serija\nJBL All Weather AW i AW Compact serija zvučničkih sistema je posebno dizajnirana za širok spektar instalacija gde su zvučnici konstantno izloženi svim vremenskim uticajima, čak i onim najekstremnijim\nCelokupna kućišta su proizvedena od višeslojnog, kompozitnog materijala dobijenog od staklene mase, koji obezbeđuje izuzetnu čvrstinu i izdržljivost, dok je sa prednje strane zaštita izvedena mrežicom od nerđajućeg čelika.\nSvi modeli poseduju snažne koaksijalne drajvere sa preciznom kontrolom usmerenosti, pružajući odličnu jasnoću govora kao i proširen frekvencijski odziv za muziku. AW Compact modeli uključuju 200W transformatore za 70/100V distributivne sisteme, a mogu da rade i u niskoomskom režimu (8Ω)\nAW modeli poseduju JBL diferencijalne drajvere (JBL Differential Driver®) sa duplim namotajima i dvostrukim magnetnim prorezima za niske frekvencije 12” i 15” i takođe uključuju 400W transformatore za 70/100V distributivne sisteme. Talasovodi velikih formata obezbeđuju odličnu pokrivenost visokih tonova, a zahvaljujući mogućnosti rotacije u zavisnosti od potrebe mogu da se postave u horizontalnoj i vertikalnoj orijentaciji.\nSvi modeli se isporučuju sa držačem za montiranje izrađenom od nerđajućeg čelika, koji omogućava brzu i jednako laku instalaciju u uglovima i na ravnim površinama.


11. jul 2021 – Međunarodni dan stanovništva - Institut za javno zdravlje Kragujevac Untitled Document\nNa inicijativu Upravnog veća Ujedinjenih nacija od 1989. godine Međunarodni dan stanovništva obeležava se 11. jula svuda u svetu.\nTema pod kojom Ujedinjene nacije obeležavaju Međunarodni dan stanovništva 2021. godine nosi naslov „Prava i izbori su odgovor“. Naglašava se da je pandemija kovidom -19, ugrozila zdravstvene sisteme, posebno u seksualnom i reproduktivnom zdravlju. Takođe, razotkrila je i pogoršala nejednakosti zasnovane na polu, rodno zasnovano nasilje se povećalo pod zatvaranjem, kao i rizik od dečjih brakova i sakaćenje ženskih genitalija pošto su programi za ukidanje ove štetne prakse poremećeni.\nNa Međunarodni dan stanovništva, UNPFA je protiv reakcionarnih reakcija politike, koje mogu biti izuzetno štetne. Naglašava se da žene moraju biti osposobljene obrazovno, ekonomski i politički da vrše izbor nad svojim telima i plodnošću.\nPovodom obeležavanja Međunarodnog dana stanovništva, u Vladi Republike Srbije, 09. jula održana je Konferencija za medije o ulozi porodice u formiranju zdravih odnosa mladih i demografiji kao priritetnom problemu sa kojim se Srbija suočava.


Predsjednik Republike Srpske Željka Cvijanović istakla je da će posljedice epidemije virusa korona po ekonomiju biti veoma teške, te da je od velikog značaja da je Vlada Srpske odmah reagovala i definisala određene mjere koje već daju rezultate.\nCvijanovićeva je ocijenila da je veoma važno to da Vlada nije čekala kraj epidemije, pa tek onda reagovala.\n"Vlada je od samog početka krize definisala određene mjere, one su počele da se provode i da već daju određene rezultate. Neke od tih mjera su uvođenje tromjesečnog moratorijuma na otplatu kredita, plaćanje doprinosa za mart da bi se očuvala radna mjesta u privredi, te minimalca i pripadajućih obaveza za april čime su se već sačuvala radna mjesta u privredi", istakla je Cvijanovićeva.\nPrema njenim riječima, planirano je bilo da se u maju polako otpuštaju mjere i da pojedine privredne djelatnosti počinju da rade kako bi same sebi mogle da zarade, a da jedan dio njih, koji će ostati sigurno ugroženi i tokom maja, opet primi pomoć od Vlade.\n"Zatim smo planirali da u hodu dođemo do juna i da manje, više imamo neku uobičajenu situaciju", navela je Cvijanovićeva za N1, dodavši da je sada teško bilo šta planirati s obzirom na trenutnu epidemiološku situaciju i da je u devetoj nedjelji borbe sa epidemijom došlo do porasta broja oboljelih, kada je trebalo da se situacija smiruje.\nKada je riječ o procjenama posljedica epidemije po privredu, predsjednik Republike je istakla da se još ne prave procjene, ali je jasno da će one biti veoma veoma teške.\n"Procjene MMF-a i Svjetske banke su veoma sumorne i sve upućuje na to, što vidimo i mi koji pratimo dešavanja, statistiku, priliv sredstava, gledamo šta su prioriteti i koliko novca se mora usmjeriti na neke stvari koje nisu bile na dnevnom redu, dok neke koje su bile stavljamo na čekanje", istakla je Cvijanovićeva.\nOna je navela da je plan da se po okončanju epidemije pruži maksimalna podrška privredi i to u kontinuitetu da bi oni "ostali na nogama", sačuvali radna mjesta i da bi se stvorile pretpostavke da, nakon nekog vremena, sami mogu da privređuju i da rade.\n"Ova situacija kada dva dana uzastopno imate alarmantne pokazatelje i to u devetoj sedmici, kada smo trebali da bilježimo opadanje broja zaraženih, da se polako vraćamo u normalu, može da nas zaustavi i u privrednoj rehabilitaciji, jer se može desiti da ponovo dođemo u situaciju da blokiramo i ono što smo pokrenuli", ukazala je Cvijanovićeva.\nOna je ponovila da je veoma važno da se svi pridržavaju mjera zaštite, prije svega, zbog očuvanja zdravlja i života, a onda i da se što prije izađe iz ovog zdravstvenog stanja da bi se moglo popravljati stanje u privredi.\n"Ako smo zarobljeni zdravstvenim problemom onda je sve manje kapaciteta da se bavimo privrednim oporavkom. Ovo je globalni problem i moramo da se ponašamo odgovorno", zaključila je Cvijanovićeva.\nGovoreći o raspodjeli sredstava MMF-a, Cvijanovićeva je rekla da se nada da ima napretka u tom pogledu, ali da ne razumije tu logiku koja postoji u BiH da uvijek postoje nesređeni odnosi i da se vode rasprave, posebno kada su sredstva već doznačena.\n"Razumijem da postoje problemi u okviru FBiH o načinu na koji će se vršiti distribucija sredstava, ali ne razumijem da treba toliko vremena da se riješi taj problem i mi sada u Srpskoj čekamo da se to riješi", rekla je Cvijanovićeva.\nOna je navela da sredstva MMF-a odlaze u budžet, te da ona nisu ciljano vezana za neku projektnu aktivnost, već će se intervenisati tamo gdje je potrebno.\nPale tornjeve 5G mreže kako bi "zaustavili" širenje koronavirusa


MISIJA I VIZIJA ŠKOLE - Visoka škola akademskih studija Dositej\nPOČETNA / O NAMA / MISIJA I VIZIJA ŠKOLE\nMisija Visoke škole akademskih studija “Dositej” jeste da pripremi kvalifikovane i stručne ekonomiste za buduću karijeru, tokom koje će biti sposobni da se uključe u savremene poslovne tokove i da, kao lideri u organizacijama, svojom individualnošću u timskom radu, snagom teorijskog i praktičnog znanja daju značajan i trajan doprinos razvoju savremenog društva.\nSavremenim nastavnim planovima i programima, kao i metodama učenja koje se primenjuju u razvijenim svetskim univerzitetskim centrima pokušavamo da obezbedimo funkcionalni spoj tradicionalnog i inovativnog obrazovanja. Tako koncipiran sistem obrazovanja omogućuje studentima da sticanjem primenljivih znanja budu konkurentni na tržištu i spremni da odgovore izazovima vremena koje nosi obeležje globalnog i multidisciplinarnog pristupa društvenim procesima.\nPružajući svojim studentima mogućnost da već tokom akademskog školovanja usvojena teorijska znanja primene u praksi, razvijajući njihovu kreativnost, samostalnost u radu, inovativno razmišljanje i istraživački duh, Visoka škola “Dositej” obrazuje diplomirane i master ekonomiste koji mogu da se uključe u savremene tokove poslovanja bez dodatnog stručnog usavršavanja.\nNaša misija jeste da doprinesemo sveukupnoj transformaciji društva kontinuiranim inoviranjem u obrazovnom procesu, istraživanju, kreativnosti i preduzetništvu. Na taj način stvaramo visokostručne kadrove (eksperte u oblasti ekonomske analize i politike, monetarne politike i analize, javnih finansija, bankarstva, finansijskih institucija, poreza i carina, elektronskog poslovanja i informacionih tehnologija) koji svojim znanjem mogu da doprinesu društvenom i privrednom razvoju i modernizaciji prvenstveno naše zemlje i njenih ekonomskih institucija.\nVizija Visoke škole akademskih studija “Dositej” je obezbediti najvišu poziciju među istovrsnim institucijama u Srbiji i regionu i postati prepoznatljiv centar visokog nivoa kvaliteta u obrazovanju, istraživanjima i pružanju stručnih konsultantskih usluga u oblasti ekonomije, poslovne ekonomije, javnih finansija, bankarstva, menadžmenta, elektronskog poslovanja i sl.\nU realizaciji ove vizije, Visoka škola “Dositej” će insistirati na kvalitetu obrazovanja, koji će garantovati efektivan monitoring postojećih i razvoj novih studijskih programa, uz stalno unapređenje i implementaciju novih metoda i sredstava u obrazovanju po ugledu na najsavremenije obrazovne centre Evrope i sveta.\nTakođe, škola “Dositej” ima ideju da pored osnovnih i master studijskih programa, razvija i studije na daljinu i druge fleksibilne forme i metode studija za kontinuirani profesionalni razvoj i učenje tokom celog života, koje predstavljaju ključnu i najznačajniju komponentu u razvoju društva zasnovanog na znanju.\nCilj je da se stalnim uvođenjem novih i atraktivnih multidisciplinarnih studijskih planova i programa, kao i organizovanjem različitih kurseva, seminara i mentorskih radionica, obezbedi različitost i konkurentska prednost u odnosu na druge obrazovne i naučnoistraživačke institucije u zemlji i regionu.